hotchpotch/miracl-hf-unified huggingface dataset:
สถานีรถไฟจาการ์ตาโกตา
สถานีรถไฟจาการ์ตาโกตา (, ตัวย่อ: JAKK) หรือชื่อเดิม "บาตาฟียาเซยด์" ("ปัตตาเวียใต้") เป็นสถานีรถไฟปลายทางในเขตเมืองเก่าของจาการ์ตา ประเทศอินโดนีเซีย สถานีรถไฟแห่งนี้รู้จักกันดีในชื่อ สถานีเบโอส ซึ่งย่อมาจากชื่อ "บาตาฟียัสเคอ โอสเตอร์ สโปร์เวค มาตสคาไป" หรือบริษัทรถไฟปัตตาเวียตะวันออก
สถานีรถไฟจาการ์ตาโกตาทำหน้าที่เป็นสถานีรถไฟแห่งหลักของจาการ์ตาร่วมกับสถานีรถไฟกัมบีร์ สถานีรถไฟจาตีเนอการา และสถานีรถไฟปาซาร์เซอเน็น รองรับรถไฟระหว่างเมืองบนเกาะชวา และรถไฟฟ้าชานเมืองอีก 3 สาย
สถานีรถไฟจาการ์ตาโกตาสร้างขึ้นใน ค.ศ. 1887 โดยบริษัทรถไฟปัตตาเวียตะวันออก ("โบส") ซึ่งเป็นบริษัทเอกชน เมื่อสร้างเสร็จจึงได้รับการตั้งชื่อว่า "สถานีรถไฟปัตตาเวียใต้" เพื่อแยกความกำกวมจาก "สถานีรถไฟปัตตาเวียเหนือ" ต่อมาได้รับดำเนินงานโดยบริษัทเอกชนอีกแห่งหนึ่ง และย้ายตัวสถานีไปตั้งอยู่ด้านหลังศาลาว่าการหลังเก่า ต่อมาบริษัทสตาตส์สโปร์เวเคินได้เข้ามาดำเนินงานสถานีรถไฟปัตตาเวียใต้ใน ค.ศ. 1898 และสถานีรถไฟปัตตาเวียเหนือใน ค.ศ. 1913 ตามลำดับ
สถานีรถไฟปัตตาเวียใต้ปิดทำการชั่วคราวใน ค.ศ. 1923 และได้สร้างอาคารใหม่ขึ้นในช่วง ค.ศ. 1926–1929 โดยให้สถานีรถไฟปัตตาเวียเหนือรับรองขบวนรถไฟแทน อาคารสถานีใหม่ได้รับการออกแบบใน ค.ศ. 1927–1928 โดยสถาปนิกอัสเซิลแบคส์, ไคเซิลส์ และแฮ็ส จากบริษัทไอยาในปัตตาเวีย ระหว่างการสร้างใหม่ ได้ใช้วัสดุคอนกรีตจากบริษัทคอนกรีตดัตช์ ตัวอาคารสถานีแห่งใหม่ มีทางรถไฟ 12 ทาง ซึ่งกำหนดให้เป็นเส้นทางเชื่อมต่อระหว่างปัตตาเวียกับท่าเรือเบยเตินซอร์คและท่าเรือเมอรักซึ่งมีเรือข้ามฟากไปยังเกาะสุมาตรา ทำพิธีเปิดอาคารใหม่ในวันที่ 8 ตุลาคม ค.ศ. 1929 ส่วนสถานีรถไฟปัตตาเวียฝั่งเหนือได้ถูกยกเลิกและรื้อทิ้งเรียบร้อยแล้ว
อาคารสถานีรถไฟจาการ์ตาโกตาออกแบบโดยฟรันส์ โยฮัน เลาเรินส์ ไคเซิลส์ สถาปนิกชาวดัตช์ (เกิดเมื่อวันที่ 8 กันยายน ค.ศ. 1882) เป็นการนำสถาปัตยกรรมแบบอลังการศิลป์ตะวันตก มาผนวกรวมกับสถาปัตยกรรมท้องถิ่น
สถานีรถไฟจาการ์ตาโกตาเป็นอาคาร 2 ชั้น ล้อมรอบด้วยถนน 3 สาย มีทางเข้าสถานีหลักด้านหน้า 1 ทาง และด้านข้างอีก 2 ทาง ทางเข้าและโถงอาคารมีหลังคารูปโค้ง โปร่งโล่ง ถ่ายเทอากาศได้สะดวก ผนังด้านในฉาบด้ายเซรามิกหยาบสีน้ำตาล ส่วนผนังด้านนอกฉาบด้วยปูนปลาสเตอร์สีเขียวเหลือง พื้นสถานีเป็นไม้สีเทาและเหลือง ส่วนพื้นชานชาลาเป็นไม้สักเหลือง สถานีรถไฟจาการ์ตาโกตามีชานชาลาทั้งหมด 6 แห่ง รองรับทางรถไฟทั้งหมด 12 ทาง
มีให้บริการทั้งรถไฟระหว่างเมืองและรถไฟฟ้าชานเมือง
สถานีรถไฟจาตีเนอการา
สถานีรถไฟจาตีเนอการา () เป็นสถานีรถไฟแห่งหนึ่งในกรุงจาการ์ตา ประเทศอินโดนีเซีย เป็นประตูสู่จาการ์ตา จากเมืองทางฝั่งตะวันออกของเกาะชวา ตัวสถานีตั้งอยู่บนถนนเบอกาซีบารัตรายา ในตำบลจาตีเนอการา จาการ์ตาตะวันออก ดำเนินงานโดยบริษัท รถไฟอินโดนีเซีย จำกัด เขตควบคุมที่ 1
ก่อนการก่อสร้างสถานี บริเวณนั้นเป็นบึงมีชื่อว่า "ราวาบังเก" ต่อมาได้สร้างสถานีขึ้นในปี ค.ศ. 1910 ในช่วงการปกครองของเนเธอร์แลนด์ เมื่อสร้างเสร็จ จึงได้รับการตั้งชื่อว่า สถานีรถไฟเมสเตอร์กอร์เนลิส อาคารสถานีได้รับการออกแบบโดย เอส. สไนฟฟ์ หัวหน้าแผนกงานทั่วไป
สถานีรถไฟจาตีเนอการามีที่ตั้งเหมาะสมในการเชื่อมต่อทางรถไฟกับหัวเมืองทางฝั่งตะวันออกของเกาะชวา อาทิ เมืองบันดุง
ฮอ ย็อง-โม
ฮอ ย็อง-โม () เกิดเมื่อ 21 เมษายน พ.ศ. 2508 เป็นนักมวยสากลสมัครเล่นชาวเกาหลีใต้ เคยติดทีมชาติเกาหลีใต้เข้าแข่งขันมวยสากลสมัครเล่นชิงแชมป์โลกเมื่อ พ.ศ. 2525 ได้เหรียญทองแดง และได้เหรียญเงินรุ่นฟลายเวตใน พ.ศ. 2526 จากนั้น ได้เข้าร่วมแข่งขันกีฬาโอลิมปิก พ.ศ. 2527 เข้าถึงรอบ 8 คนก่อนจะแพ้อียุบ จาน จากตุรกี ตกรอบไป นอกจากนั้น ฮอยังได้เหรียญทองในกีฬาเอเชียนเกมส์รุ่นไลต์ฟลายเวตเมื่อ พ.ศ. 2525 ด้วย ปัจจุบัน ฮอเป็นครูในเกาหลีใต้
โอ ควัง-ซู
โอ ควัง-ซู (; เกิดเมื่อ: 30 ตุลาคม ค.ศ. 1965 ที่เมืองโคฮึง จังหวัดช็อลลาใต้ ประเทศเกาหลีใต้) เป็นนักมวยสากลสมัครเล่นชาวเกาหลีใต้ และติดทีมชาติเกาหลีใต้เข้าแข่งขันในกีฬาเอเชียนเกมส์ และมวยสากลสมัครเล่นชิงแชมป์โลก รวมถึงเป็นนักมวยสากลอาชีพด้วย
ใน ค.ศ. 1986 โอเข้าแข่งขันมวยสากลสมัครเล่นเวิลด์คัปในรุ่นไลต์ฟลายเวตและได้เหรียญทอง และยังชกชนะราฟาเอล ราโมส นักมวยเหรียญทองกีฬาแพนอเมริกัน ค.ศ. 1983 ได้ในรอบรองชนะเลิศด้วย ใน ค.ศ. 1986 โอได้เหรียญทองแดงในมวยสากลสมัครเล่นชิงแชมป์โลก และชกชนะอาร์เอสซีโรแบร์ต อีชอเซกี ในยกแรก ซึ่งต่อมา อีชอเซกีได้เหรียญทองแดงโอลิมปิก ค.ศ. 1988 ที่กรุงโซล ของเกาหลีใต้เป็นเจ้าภาพ โดยชนะผ่านในรอบแรก ในรอบสองพบกับไมเคิล คาร์บาฮาล นักมวยตัวแทนทีมชาติสหรัฐอเมริกา ซึ่งต่อมาได้เหรียญเงิน และเมื่อหันมาชกมวยสากลอาชีพก็กลายเป็นนักมวยที่มีชื่อเสียงโด่งดัง ผลปรากฏว่าคาร์บาฮาลเป็นฝ่ายชนะไป 2-3 รวมถึงในปีเดียวกันนั้น ยังได้เหรียญทองกีฬาเอเชียนเกมส์ในรุ่นไลต์ฟลายเวตด้วย
หลังจากโอลิมปิก 1988 ที่กรุงโซลแล้ว โอ ควัง-ซู ก็หันมาชกมวยสากลอาชีพในรุ่น 105 ปอนด์ หรือสตอร์วเวต ซึ่งเป็นพิกัดที่เล็กที่สุด ทำสถิติชนะมาทั้งหมด 6 ครั้ง จึงได้ชิงแชมป์โลกในรุ่นนี้ของสภามวยโลก (WBC) กับเจ้าของตำแหน่งชาวเม็กซิกัน ริคาร์โด โลเปซ ที่เมืองโปฮัง เมื่อต้นปี ค.ศ. 1993 ผลปรากฏว่าเป็นฝ่ายแพ้ทีเคโอไปในยกที่ 9 และแขวนนวมไปหลังจากนั้น
ชิน ชง-ฮุน
ชิน ชง-ฮุน () เกิดเมื่อ 5 พฤษภาคม พ.ศ. 2532 เป็นนักมวยสากลสมัครเล่นชาวเกาหลีใต้ เคยติดทีมชาติเกาหลีใต้เข้าแข่งขันมวยสากลสมัครเล่นชิงแชมป์โลกเมื่อ พ.ศ. 2552 ได้เหรียญทองแดงในรุ่นไลต์ฟลายเวต และยังชกชนะดาเนียล มาเทยอน ราโมส จากคิวบาในรอบ 8 คนด้วย ในกีฬาเอเชียนเกมส์ พ.ศ. 2553 เขาแพ้บีร์จัน จาคีปอฟ 3:17 ตกรอบไปอย่างรวดเร็ว แต่เขาก็สามารถคว้าเหรียญทองเอเชียนเกมส์รุ่นไลต์ฟลายเวตได้ในอีกสี่ปีต่อมา ส่วนในมวยสากลสมัครเล่นชิงแชมป์โลก พ.ศ. 2554 ชินได้เหรียญเงิน แพ้โจว ซื่อหมิงในรอบชิงชนะเลิศ
คิม คี-ซ็อก
คิม คี-ซ็อก () เกิดเมื่อ 2 กันยายน พ.ศ. 2523 เป็นนักมวยสากลชาวเกาหลีใต้ที่ติดทีมชาติ เข้าแข่งขันในกีฬาเอเชียนเกมส์ พ.ศ. 2545 และเข้าร่วมการแข่งขันกีฬาโอลิมปิกถึง 2 ครั้ง
ในกีฬาโอลิมปิก พ.ศ. 2543 เขาขึ้นชกในรุ่นไลต์ฟลายเวต และเป็นฝ่ายแพ้อับรอฮีม อัสลูม จากฝรั่งเศส 8:12 ตกรอบไป จากนั้น เขาเข้าแข่งขันในกีฬาเอเชียนเกมส์ พ.ศ. 2545 ที่ปูซาน และได้เหรียญทอง จากนั้นคิมได้เข้าแข่งขันในกีฬาโอลิมปิก พ.ศ. 2547 ในรุ่นฟลายเวต โดยในการชกรอบคัดเลือกนั้น เขาได้เหรียญเงินมวยสากลสมัครเล่นชิงแชมป์โลก พ.ศ. 2547 โดยในรอบชิงชนะเลิศ เขาชกแพ้บีโอลีโต ไปลา จากฟิลิปปินส์ ส่วนในกีฬาโอลิมปิก เขาชกแพ้สมจิตร จงจอหอ 12:22 ตกรอบแรก
ฤดูพายุไซโคลนภูมิภาคออสเตรเลีย พ.ศ. 2558–2559
ฤดูพายุไซโคลนภูมิภาคออสเตรเลีย พ.ศ. 2558-2559 เป็นฤดูกาลในอดีตซึ่งเคยมีการก่อตัวของพายุหมุนเขตร้อน ภายในมหาสมุทรอินเดียและมหาสมุทรแปซิฟิก ที่ระหว่าง 90°ตะวันออก ถึง 160°ตะวันออก โดยฤดูกาลนี้จะเริ่มนับอย่างเป็นทางการ ในวันที่ 1 พฤศจิกายน พ.ศ. 2558 และไปสิ้นสุดในวันที่ 30 เมษายน พ.ศ. 2559 อย่างไรก็ตาม พายุหมุนเขตร้อนสามารถก่อตัวได้ตลอดเวลาตั้งแต่ 1 กรกฎาคม พ.ศ. 2558 ถึง 30 มิถุนายน พ.ศ. 2559 และจะถูกนับรวมในฤดูกาลนี้ด้วย
ในระหว่างฤดูกาล พายุหมุนเขตร้อนจะถูกตรวจสอบโดยหนึ่งจากห้าศูนย์เตือนพายุหมุนเขตร้อน (TCWC) ที่ทำงานอยู่ภายในภูมิภาคนี้ ซึ่งสามจากห้าศูนย์ซึ่งกำกับการทำงานโดยสำนักงานอุตุนิยมวิทยาแห่งออสเตรเลีย ในเพิร์ท, ดาร์วิน และบริสเบน ในขณะที่อีกสองหน่วยงานจะถูกกำกับการทำงานโดยศูนย์บริการสภาพอากาศแห่งชาติปาปัวนิวกินี ใน พอร์ตมอร์สบี และสำนักอุตุนิยมวิทยา สภาพภูมิอากาศ และธรณีฟิสิกส์แห่งอินโดนีเซีย ใน จาการ์ตา
ส่วนศูนย์ร่วมการเตือนภัยไต้ฝุ่นของสหรัฐอเมริกา และหน่วยงานบริการทางอุตุนิยมวิทยาแห่งชาติรวมถึงเมเทโอฟรานส์ จะตรวจสอบพายุในระหว่างฤดูกาล
ฤดูกาลนี้เริ่มต้นเมื่อมีพายุดีเปรสชันเขตร้อนเคลื่อนเข้ามาในแอ่งภูมิภาคออสเตรเลีย จากแอ่งแปซิฟิกใต้ และทวีกำลังเป็นพายุไซโคลนราเควล์ในวันที่ 30 มิถุนายน ทำให้มันกลายเป็นพายุหมุนเขตร้อนในมหาสมุทรแปซิฟิกใต้ ลูกแรกที่เกิดขึ้นในระหว่างเดือนกรกฎาคม ตั้งแต่มีการบันทึกมาทั้งนี้เป็นไปตามที่สำนักอุตุนิยมวิทยา ระบุว่ามันเป็นกรณีของพายุหมุนเขตร้อนแรกของเดือนกรกฎาคม นับตั้งแต่ยุคเริ่มแรกของดาวเทียม และในฐานะที่เป็นผลพลอยได้จากการกลายเป็นพายุหมุนเขตร้อนในวันแรกของการเริ่มต้นฤดูกาล มันจึงกลายเป็นสัญลักษณ์ของการเริ่มต้นฤดูกาลที่เก่าแก่ที่สุดในบันทึกของแอ่งนี้
TCWC จาการ์ตา จะกำหนดชื่อของพายุไซโคลนเขตร้อนจากเส้นศูนย์สูตรที่ระยะ 11°ใต้ และระหว่าง 90°ตะวันออก ถึง 145°ตะวันออก เมื่อดีเปรสชันทวีความรุนแรงเป็นไซโคลนเขตร้อนในพื้นที่รับผิดชอบของ TCWC จาการ์ตา ศูนย์ก็จะเป็นผู้กำหนดชื่อของพายุจากรายการ
ถ้าพายุไซโคลนเขตร้อนพัฒนาขึ้นในตอนเหนือของ 11°ใต้ ระหว่าง 151°ตะวันออกถึง 160°ตะวันออก TCWC พอร์ตมอร์สบี จะเป็นผู้ประกาศใช้ชื่อพายุ โดยพายุบริเวณนี้จะก่อตัวได้ยากมากโดยครั้งล่าสุดที่มีการก่อตัวและพัฒนาของพายุคือเมื่อปี พ.ศ. 2550
ตั้งแต่ปี พ.ศ. 2551-52 มีเพียงหนึ่งรายชื่อที่ศูนย์อุตุนิยมวิทยาเป็นผู้ประกาศใช้ อย่างไรก็ตามศูนย์อุตุนิยมวิทยาแห่งออสเตรเลียยังคงทำงานอยู่ในเมืองต่างๆ คือ เพิร์ท, ดาร์วิน และบริสเบน โดยมีหน้าที่ตรวจสอบพายุไซโคลนเขตร้อนที่ก่อตัวทั้งหมดในภูมิภาคออสเตรเลีย และออกคำแนะนำพิเศษให้ทั้งพื้นที่รับผิดชอบของ TCWC จาการ์ตาหรือ TCWC พอร์ตมอร์สบี
มันซูเอโต เวลาสโก จูเนียร์
มันซูเอโต เวลาสโก จูเนียร์ (Mansueto "Onyok" Velasco, Jr. ) เกิดเมื่อ 10 มกราคม พ.ศ. 2517 เป็นนักมวยสากลสมัครเล่นชาวฟิลิปปินส์ เกิดที่เมืองบาโก ซิตี้ เนกรอสตะวันตก ประเทศฟิลิปปินส์ เขาติดทีมชาติฟิลิปปินส์เข้าแข่งขันในกีฬาโอลิมปิกที่แอตแลนตาเมื่อ พ.ศ. 2539 และได้เหรียญเงิน เขาเป็นน้องชายของโรเอล เวลาสโก ที่เคยได้เหรียญทองแดงในกีฬาโอลิมปิก พ.ศ. 2535 ที่ บาร์เซโลนาในรุ่นเดียวกัน ก่อนหน้านั้น เขาเคยได้เหรียญทองกีฬาเอเชียนเกมส์ ที่ ฮิโรชิมา เมื่อ พ.ศ. 2537
ในกีฬาโอลิมปิกที่แอตแลนตา พ.ศ. 2539 นั้น รอบแรก เวลาสโกชนะอาร์เอสซี ไซ ชิห์ ซิว จากไต้หวัน ยก 1 เมื่อ 21 กรกฎาคม รอบสอง ชนะคะแนน ยอสวานี อากุยเลรา จากคิวบา เมื่อ 26 กรกฎาคม รอบสาม ชนะคะแนน ฮามิด เบอร์ฮิลี จากโมร็อกโก เมื่อ 30 กรกฎาคม รอบรองชนะเลิศ ชนะคะแนน ราฟาเอล โลซาโน จากสเปน เมื่อ 1 สิงหาคม และในรอบชิงชนะเลิศ แพ้คะแนน ดาเนียล โบซินอฟ จากรัสเซีย เมื่อ 3 สิงหาคม ได้เหรียญเงิน
หลังจากแขวนนวม เวลาสโกเข้าสู่วงการโทรทัศน์ เขาประสบความสำเร็จในอาชีพตลก แสดงละครสั้นและปรากฏตัวในรายการโชว์ เขายังเป็นผู้ฝึกสอนมวยสากลในละคร "Beki Boxer"
แฮรี ตาญามอร์
แฮรี ตาญามอร์ (Harry Tañamor) เกิดเมื่อ 20 สิงหาคม พ.ศ. 2520 ที่ซัมบัวงา ซิตี้ เป็นนักมวยสากลสมัครเล่นชาวฟิลิปปินส์ เคยติดทีมชาติฟิลิปปินส์เข้าแข่งขันมวยสากลสมัครเล่นชิงแชมป์โลก โอลิมปิกเกมส์ และเอเชียนเกมส์
ตาญามอร์ได้เหรียญทองแดงรุ่นไลท์ฟลายเวทในมวยสากลสมัครเล่นชิงแชมป์โลก พ.ศ. 2544 และ พ.ศ. 2546 ตาญามอร์เข้าแข่งขันโอลิมปิกเกมส์ใน พ.ศ. 2547 ในรุ่นไลท์ฟลายเวท แต่ตกรอบ 16 คน แพ้น็อค ฮง มูวอน จากเกาหลีใต้ เขาได้เหรียญเงินมวยสากลสมัครเล่นชิงแชมป์โลก พ.ศ. 2550 และเข้าแข่งขันกีฬาโอลิมปิก พ.ศ. 2551 ในรุ่นไลท์ฟลายเวท แต่แพ้ มันโย พลันเก จาก กานา ตกรอบแรก. และได้เหรียญทองในมวยสากลสมัครเล่นเวิร์ลคัพรุ่นไลท์ฟลายเวท และได้เหรียญเงินเอเชียนเกมส์ พ.ศ. 2545
บูร์ฮานุดดีน รับบานี
บูร์ฮานุดดีน รับบานี (; , 20 กันยายน ค.ศ. 1940 – 20 กันยายน ค.ศ. 2011) เป็นนักการเมืองชาวอัฟกานิสถาน เป็นประธานาธิบดีอัฟกานิสถานระหว่างปี ค.ศ. 1992-1996
รับบานีเกิดที่จังหวัดบาดัคชานในครอบครัวชาวทาจิกที่พูดภาษาเปอร์เซีย เมื่อปี ค.ศ. 1940 เขาเรียนด้านเทววิทยาและกฎหมายที่มหาวิทยาลัยคาบูล และเป็นศาสตราจารย์ที่นั่นด้วยวัย 23 ปี ก่อนจะไปเรียนต่อด้านปรัชญาที่อียิปต์ รับบานีเป็นชาวอัฟกานิสถานคนแรก ๆ ที่แปลงานของซัยยิด กุฏบ์เป็นภาษาเปอร์เซีย หลังจากนั้นเขาก็กลับมาทำงานที่มหาวิทยาลัยคาบูล ในช่วงสงครามโซเวียตในอัฟกานิสถาน รับบานีเป็นผู้หนึ่งที่ก่อตั้งกลุ่มมุญาฮิดีนเพื่อต่อสู้กับฝ่ายคอมมิวนิสต์ และขึ้นเป็นประธานาธิบดีหลังจากรัฐบาลคอมมิวนิสต์ล่มสลาย จนถึง ค.ศ. 1996 เมื่อกลุ่มตอลิบานยึดกรุงคาบูลได้ รับบานีและผู้สนับสนุนได้ถอยร่นไปทางเหนือและต่อสู้ในนาม "แนวร่วมอิสลามเพื่อการปลดปล่อยอัฟกานิสถาน" จวบจนรัฐบาลตอลิบานถูกโค่นล้มโดยสหรัฐอเมริกาและชาติพันธมิตร ต่อมารับบานีดำรงตำแหน่งประธานาธิบดีชั่วคราว และเป็นประธานสภาเพื่อสันติภาพ จนกระทั่งเสียชีวิตในปี ค.ศ. 2011 จากการถูกระเบิดฆ่าตัวตาย
รัฐพงศ์ ศิริสานนท์
รัฐพงศ์ ศิริสานนท์ เกิดเมื่อวันที่ 1 กรกฎาคม พ.ศ. 2519 เป็นนักว่ายน้ำชาวไทย เชี่ยวชาญในการว่ายน้ำท่าผีเสื้อ ฟรีสไตล์ และ ผลัดผสม รัฐพงศ์ยังเข้าร่วมแข่งขันกีฬาโอลิมปิก 4 ครั้ง (2535, 2539, 2543 และ 2547) เอเซียนเกมส์ 3 ครั้ง (2537, 2541, 2545) และแข่งขันกีฬาซีเกมส์ 7 ครั้ง (ระหว่างปี 2534-2546)
ปรัชญา อิสโร
ปรัชญา อิสโร (เกิด 16 ตุลาคม พ.ศ. 2538) เป็นนักเทนนิส จากประเทศไทย เล่นในเอทีพีทัวร์ชาเลนเจอร์ เมื่อวันที่ 18 สิงหาคม พ.ศ. 2557 เอทีพีจัดลำดับให้การเล่นเดี่ยวของปรัชญา อยู่ลำดับที่ 775 และเล่นคู่ ลำดับที่ 403 เมื่อวันที่ 18 สิงหาคม 2557
ประวัติปรัชญา จากเอทีพี
ประวัติปรัชญา จากไอทีเอฟ
เดวิดคัฟ
ณัฐนนท์ กัจฉปานันท์
ณัฐนนท์ กัจฉปานันท์ เกิดวันที่ 7 มิถุนายน พ.ศ. 2536 เป็นนักเทนนิสชาวไทย เล่นในเอทีพีทัวร์ชาเลนเจอร์ วันที่ 30 กันยายน พ.ศ. 2556 เอทีพีซิงเกิ้ลจัดอันดับให้อยู่ที่ 1213 และเล่นคู่อยู่ที่ 392 เมื่อวันที่ 28 กรกฎาคม 2557
ประวัติณัฐนนท์ จากเอทีพี
ประวัติณัฐนนท์ จากไอทีเอฟ
เดวิดคัฟ
วิชา รัตนโชติ
วิชา รัตนโชติ เกิดวันที่ 22 กุมภาพันธ์ เป็นนักกีฬาว่ายน้ำ อดีตนักกีฬาทีมชาติ 2532-2543 ได้รับทุนจากการกีฬาแห่งประเทศไทย ไปฝึกซ้อมกับทีมชาติสหรัฐอเมริกา เป็นเวลา 4 ปี
ในปี พ.ศ. 2542 วิชาชนะการแข่งขันว่าย 200 เมตรฟรีสไตล์ ในกีฬาซีเกมส์ครั้งที่ 20 และเป็นตัวแทนในการแข่งขันกีฬาโอลิมปิกฤดูร้อน ในขณะที่กำลังศึกษาอยู่ในสหรัฐอเมริกาเขาเป็นสมาชิกของยูเอสซี โทรจัน ในกีฬาว่ายน้ำ
ในการแข่งขันซีเกมส์ ครั้งที่ 20 ที่ประเทศบรูไน , วิชาได้รับเหรียญทองจากการแข่งขันว่ายน้ำ ท่าฟรีสไตล์ 200 เมตรด้วยเวลา 1:53.43
วิชา แข่งขันว่ายน้ำชาย ระยะทาง 200 เมตร ท่าฟรีสไตล์ในโอลิมปิกฤดูร้อน 2000 ประเทศออสเตรเลีย หลังจากที่ชนะการแข่งขันว่ายน้ำท่าฟรีสไตล์ ในการแข่งขันซีเกมส์ด้วยระยะเวลา 1: 53.43 นาที วิชายังได้รับการรับรองจาก FINA . B-standard
ทางแยกต่างระดับคีรีนคร
ทางแยกต่างระดับคีรีนคร () เป็นทางแยกต่างระดับแห่งหนึ่งในจังหวัดชลบุรี เป็นจุดตัดระหว่างทางหลวงพิเศษหมายเลข 7 กับทางหลวงแผ่นดินหมายเลข 361
มินต์ป่า
มินต์ป่า () (पुदीना/ "Pudina","Podina" ในภาษาฮินดี) (มินต์ทุ่ง หรือ มินต์ข้าวโพด) เป็นสปีชีส์หนึ่งของมินต์ พบได้ในเขตอากาศอบอุ่นของทวีปยุโรป, ทางตะวันตกและตอนกลางของทวีปเอเชีย สิ้นสุดบริเวณตะวันออกของเทือกเขาหิมาลัย, ทางตะวันออกของไซบีเรีย และทวีปอเมริกาเหนือ
สปีชีส์ของมินต์ป่ามีทั้งหมด 6 สปีชีส์ย่อย
มินต์ออสเตรเลีย
มินต์ออสเตรเลีย (Mentha australis) มีอีกชื่อหนึ่งว่า "มินต์แม่น้ำ, มินต์พื้นเมือง, สะระแหน่พื้นเมือง" เป็นมินต์ชนิดหนึ่งใน"สกุลมินต์"
มีถิ่นฐานอยู่บริเวณตะวันออกของประเทศออสเตรเลีย ในทุก ๆ รัฐและทุก ๆ เขตการปกครอง ยกเว้นรัฐเวสเทิร์นออสเตรเลีย มินต์ออสเตรเลียแท้จริงแล้วมีต้นกำลังมาจากเกาะเหนือของประเทศนิวซีแลนด์
จักรพรรดิบิดะสึ
จักรพรรดิบิดะสึ (敏達天皇) (พ.ศ. 1115 – พ.ศ. 1128) จักรพรรดิองค์ที่ 30 ของประเทศญี่ปุ่น ตามที่ได้จัดเรียงไว้ในรายพระนามจักรพรรดิญี่ปุ่น
พระองค์เสด็จขึ้นครองราชย์ตั้งแต่ปีพ.ศ. 1115 ถึงปีพ.ศ. 1128 อย่างไรก็ตาม ไม่พบวันเสด็จขึ้นครองราชย์ที่แน่นอน
ดราวน์ (เพลงบริงมีเดอะฮอไรซัน)
"ดราวน์" () เป็นซิงเกิลที่ออกจำหน่ายโดยวงดนตรีร็อกชาวอังกฤษ บริงมีเดอะฮอไรซัน เมื่อวันที่ 21 ตุลาคม พ.ศ. 2557 ในบีบีซีเรดิโอ 1 และออกจำหน่ายในไอทูนส์เมื่อวันที่ 6 ธันวาคม พ.ศ. 2557 เพลง "ดราวน์" ได้รับการวิจารณ์จากในหมู่แฟนเพลงและนักวิจารณ์เพลง ซึ่งบางคนไม่พอใจกับการที่วงได้ละทิ้งความเป็นเมทัลคอร์และเดทคอร์ที่วงเคยเล่นเมื่อช่วงแรกของวง
ทางวงได้ประกาศว่าจะมีซิงเกิลใหม่เมื่อวันที่ 13 ตุลาคม พ.ศ. 2557 แล้วปล่อยออกมาในวันที่ 21 ตุลาคม พ.ศ. 2557 บนยูทูบโดยบังเอิญเนื่องจากเป็นความผิดพลาดของเอพิทาพเรเคิดส์ ค่ายเพลงที่วงสังกัดในสหรัฐอเมริกา ต่อมาจึงได้รับการเผยแพร่อย่างเป็นทางการครั้งแรกในบีบีซีเรดิโอ 1 ในวันเดียวกัน หลังจากที่ออกอากาศในบีบีซีเรดิโอ 1 แล้ว โอลิเวอร์ ไซกส์ก็ได้รับการสัมภาษณ์โดย Zane Lowe โดยให้สัมภาษณ์ว่าเพลง "ดราวน์" จะไม่อยู่ในสตูดิโออัลบั้มใด ๆ ของวง แต่แล้ว เพลงนี้ก็ได้ไปอยู่ในแทร็กลำดับที่ 9 ในอัลบั้ม "แดตส์เดอะสปิริต" ที่ออกจำหน่ายในปี พ.ศ. 2558 แต่จะทำการบันทึกใหม่
เมื่อวันที่ 7 ธันวาคม พ.ศ. 2557 ได้มีประกาศว่าเพลง "ดราวน์" จะออกจำหน่ายในไอทูนส์ ซึ่งออกจำหน่ายเมื่อวันที่ 3 พฤศจิกายน พ.ศ. 2557 ในอเมริกาเหนือ และวันที่ 7 ธันวาคม พ.ศ. 2557 ในสหราชอาณาจักร
เจสัน ฟลอม
เจสัน ฟลอม () เป็นผู้บริหารอุตสาหกรรมดนตรี และปัจจุบันเป็นผู้บริหารสูงสุดของสังกัดลาวาเรเคิดส์ เขาเคยเป็นประธานและผู้บริหารสูงสุดของสังกัดแอตแลนติกเรเคิดส์ เวอร์จินเรเคิดส์ และแคปิตอลมิวสิกกรุ๊ปด้วย ใน ค.ศ. 1995 เขาก่อตั้งสังกัดลาวาเรเคิดส์ เขายังเป็นคนชอบทำบุญ คอยสนับสนุนประเด็นต่าง ๆ ทางการเมืองและสังคม
หัวข้อหนึ่งในนิตยสาร"เดอะนิวยอร์กเกอร์" เรียกฟลอมว่าเป็น "หนึ่งในนักบันทึกเสียงที่ประสบความสำเร็จที่สุดใน 20 ปีที่ผ่านมา" ฟลอมเป็นลูกชายของทนายความผู้ล่วงลับ โจเซฟ ฟลอม
แฮปปีซอง (เพลงบริงมีเดอะฮอไรซัน)
"แฮปปีซอง" () เป็นซิงเกิลโดยวงดนตรีร็อกชาวอังกฤษ บริงมีเดอะฮอไรซัน จากสตูดิโออัลบั้มชุดที่ 5 ของวง ชื่อว่า "แดตส์เดอะสปิริต" เพลงนี้ออกเผยแพร่ครั้งแรกเมื่อวันที่ 12 กรกฎาคม พ.ศ. 2558 ออกอากาศทางบีบีซีเรดิโอ 1 และต่อมาได้อัปโหลดในวีโว และออกจำหน่ายในไอทูนส์ในวันเดียวกัน
เดอะแมทริกซ์ (ทีมโปรดิวเซอร์)
เดอะแมทริกซ์ () เป็นทีมโปรดิวเซอร์เพลงและเขียนเพลงป็อป ประกอบด้วยลอเรน คริสตี แกรแฮม เอ็ดเวิดส์ และสก็อตต์ สป็อก
ก่อนจะเป็นทีมเดอะแมทริกซ์ ลอเรน คริสตี ประสบความสำเร็จปานกลางในฐานะนักร้อง นักแต่งเพลง ออกอัลบั้มสองอัลบั้มภายใต้สังกัดเมอร์คิวรีเรเคิดส์ในกลางคริสต์ทศวรรษ 1990 ชื่ออัลบั้ม"ลอเรน คริสตี" และ"บรีด" เธอและแกรแฮม เอ็ดเวิดส์ นักแต่งเพลงและโปรดิวเซอร์เพลงแต่งงานกัน และหย่าร้างกันในเวลาต่อมา ก่อนจะมาเป็นทีมเดอะแมทริกซ์ สก็อตต์ สป็อกประสบความสำเร็จในฐานะนักรีมิกซ์เพลง นักประพันธ์เพลงประกอบภาพยนตร์ นักเป่าทรัมเป็ตร่วมกับเดฟ เวกเคิล
เจิ๋ง ชุนเหล่ย์
เจิง ชุนเหล่ย (; เกิด 3 พฤศจิกายน ค.ศ. 1989) เป็นนักกีฬาวอลเลย์บอลหญิงชาวจีน ในตำแหน่งตัวบุกแดนหลัง
เจิง เข้าแข่งขันชิงแชมป์สโมสรโลก 2013 ให้แก่ทีมกวางตุ้งเอเวอร์แกรนด์ โดยได้รับรางวัลเหรียญทองแดงหลังจากเป็นฝ่ายชนะทีมโฟเลโรซูริค ที่ 3-1 เซต
มาร์ก ไรเดน
มาร์ก ไรเดน ( เกิด 20 มกราคม ค.ศ. 1963) เป็นจิตรกรชาวอเมริกัน ส่วนหนึ่งของศิลปะใต้ดิน นิตยสาร"อินเทอร์วิวแมกาซีน"ให้ชื่อเขาว่าเป็น "เจ้าพ่อลัทธิเหนือจริง" (the god-father of pop surrealism) อาร์ตเน็ตเรียกเขาและภรรยาชื่อ มาเรียน เพ็ก จิตรกร ว่าเป็นราชาและราชินีลัทธิเหนือจริง และเป็นหนึ่งในคู่รักจิตรกรที่สำคัญที่สุดในลอสแอนเจลิส สุนทรีย์ศาสตร์ของไรเดนพัฒนาจากการผสมผสานจากหลายแหลาง ตั้งแต่แอ็งกร์ ดาวีด และผู้เลื่อมใสในคติคลาสสิกฝรั่งเศสคนอื่น ๆ จนถึงชุดหนังสือลิตเทิลโกลเดนบุกส์ ไรเดนมีแรงบันดาลใจจากวัตถุที่ทำให้ระลึกถึงความลึกลับ เช่น ของเล่นเก่า ๆ หุ่นสรีระ หุ่นสัตว์ โครงกระดูก และของสะสมทางศาสนาเล็ก ๆ น้อย ๆ ตามตลาดขายของมือสอง
สถานีขนส่งผู้โดยสารกรุงเทพ (บางนา)
สถานีขนส่งผู้โดยสารกรุงเทพฯ (บางนา) เป็นโครงการสถานีขนส่งในอนาคต สำหรับใช้รับส่งผู้โดยสารจากภาคตะวันออกเลียบชายฝั่ง โดยสถานีขนส่งแห่งนี้ ตั้งอยู่ร่วมกับศูนย์การค้าแบงค็อก มอลล์ ถนนเทพรัตน บนพื้นที่จำนวน 7 ไร่ 3 งาน 5 ตารางวาเท่ากับสถานีเดิม โดยสถานีดังกล่าวเป็นการย้ายสถานีขนส่งจากสถานีเอกมัยเดิมมาตั้งใหม่ร่วมกับโครงการศูนย์การค้าแบงค็อก มอลล์ ของกลุ่มเดอะมอลล์ เพื่อเป็นการเติมเต็มให้โครงการศูนย์การค้ากลายเป็นย่านการค้าที่สำคัญอีกย่านหนึ่งของกรุงเทพมหานคร มีกำหนดการก่อสร้างภายในปี พ.ศ. 2562 และกำหนดเปิดใช้งานภายในปี พ.ศ. 2566 พร้อมกับการเปิดให้บริการของศูนย์การค้า
ตัวสถานีขนส่งใช้พื้นที่ชั้น G ร่วมกับศูนย์การค้าแบงค็อก มอลล์ มีการแบ่งช่องจำหน่ายบัตรโดยสารออกเป็นรูปแบบเดียวกับสถานีรับส่งผู้โดยสารอากาศยานภายในเมือง และจัดทำให้เสมือนกับการใช้บริการที่สนามบินทั้งหมด ตัวชานชาลาจะแบ่งออกเป็นทั้งหมดสามฝั่ง ประกอบด้วยชานชาลาสำหรับจอดรถประจำทางปรับอากาศชั้น 1 และชั้น 2 และชานชาลาสำหรับจอดรถตู้ร่วมให้บริการ
ภายในอาคารยังประกอบไปด้วยพื้นที่พาณิชยกรรมขนาดใหญ่ของกลุ่มเดอะมอลล์ ไม่ว่าจะเป็นซูเปอร์มาร์เก็ต ห้างสรรพสินค้า โรงภาพยนตร์ในเครือเมเจอร์ซีนีเพล็กซ์ ศูนย์สุขภาพ ร้านค้า ร้านอาหาร และศูนย์ประชุมขนาดใหญ่เป็นต้น
ประธานาธิบดีอัฟกานิสถาน
ประธานาธิบดีแห่งสาธารณรัฐอิสลามอัฟกานิสถาน ตามรัฐธรรมนูญ ถือเป็นประมุขฝ่ายบริหาร ผู้บัญชาการทหารสูงสุดและประมุขแห่งรัฐของอัฟกานิสถาน ตำแหน่งนี้มีมาตั้งแต่ ค.ศ. 1973–1992 และสิ้นสุดลงชั่วคราวช่วงสงครามกลางเมืองระหว่างพันธมิตรฝ่ายเหนือและฏอลิบาน ก่อนจะฟื้นฟูในปี ค.ศ. 2001 ประธานาธิบดีอัฟกานิสถานมีวาระ 5 ปี เป็นได้ใหม่ 1 สมัย
นิวบาลานซ์
บริษัท นิวบาลานซ์แอธเลติกชู (; ตัวย่อ: NBAS) หรือที่รู้จักกันดีในชื่อ นิวบาลานซ์ (New Balance) เป็นตรายี่ห้อสินค้าผลิตภัณฑ์กีฬา, รองเท้ากีฬาและรองเท้าแฟชั่นสัญชาติอเมริกัน
นิวบาลานซ์ ก่อตั้งขึ้นเมื่อปี ค.ศ. 1906 ที่รัฐบอสตัน สหรัฐอเมริกา โดย วิลเลียม เจ. ไรลีย์ อายุ 33 ปี เป็นผู้ก่อตั้งบริษัทเริ่มจากการเป็นผู้ผลิตแผ่นรองรองเท้าในยุคเริ่มต้นและพัฒนาจนมาเป็นบริษัทผลิตรองเท้าที่มีชื่อเสียงชั้นแนวหน้าของโลกในปัจจุบัน
โดยได้ริเริ่มคิดค้นสร้างรองเท้าที่มีความโค้งมนและเหมาะสมสำหรับทุกสภาพแวดล้อมผลิตภัณฑ์แรกนั้นมีลักษณะโค้งและมีความยืดหยุ่นสูงได้รับการออกแบบจากการสร้างจุด 3 จุด ซึ่งทำให้มีความสมดุลและมีความสะดวกสบายในรองเท้าด้วยซึ่งเป็นที่มาของชื่อ นิวบาลานซ์
ในปัจจุบัน นิวบาลานซ์ได้เป็นผู้ผลิตชุดแข่งขันให้กับสโมสรฟุตบอลระดับโลก เช่น ลิเวอร์พูล, สโตกซิตี, ปอร์โต, เซบียา และกลาสสโกว์เซลติก รวมถึงระดับทีมชาติ เช่น คอสตาริกา และปานามา และยังเป็นผู้สนับสนุนให้กับนักฟุตบอลที่มีชื่อเสียงหลายคน เช่น แอรอน แรมซีย์, อัดนัน ยานูไซ, ซามีร์ นัสรี, แว็งซ็อง กงปานี, เคซุส นาบัส, ทิม เคฮิลล์, มารวน แฟลายนี และแคสเปอร์ สไมเกิล
สถานีรถไฟปาซาร์เซอเน็น
สถานีรถไฟปาซาร์เซอเน็น () เป็นสถานีรถไฟที่ใหญ่เป็นอันดับที่ 2 ในกรุงจาการ์ตา ประเทศอินโดนีเซีย รองจากสถานีรถไฟกัมบีร์ ตั้งอยู่ใกล้กับตลาดปาซาร์เซอเน็น ท้องที่ตำบลเซอเน็น ในจาการ์ตากลาง ให้บริการเฉพาะรถไฟชั้น 2 และ 3 เท่านั้น
สถานีรถไฟเซอเน็นสร้างขึ้นในปี ค.ศ. 1886 เพื่อเป็นสถานีขนส่งสินค้าและโลจิสติกส์ ต่อมาได้ย้ายที่ตั้งของสถานี และเปิดทำการในวันที่ 19 มีนาคม ค.ศ. 1925 อาคารออกแบบโดยเย. ฟัน แค็นต์ หัวหน้าหน่วยงานสถาปัตยกรรม เป็นสถานีรถไฟแห่งแรกในประเทศอินโดนีเซียที่มีชานชาลายกระดับ สถานีรถไฟปาซาร์เซอเน็นเป็นสถานีรถไฟกลางของจาการ์ตาจนถึงปี ค.ศ. 1926 และให้สถานีรถไฟกัมบีร์เป็นสถานีกลางแทน
วอลเลย์บอลหญิงอินเตอร์เนชันแนลวีทีวีคัพ 2015
วอลเลย์บอลหญิงอินเตอร์เนชันแนลวีทีวีคัพ 2015 () เป็นการแข่งขันวอลเลย์บอลหญิงวีทีวีอินเตอร์เนชันแนลคัพ ครั้งที่ 12 ที่จัดขึ้นโดยสหพันธ์วอลเลย์บอลเวียดนาม และการสนับสนุนจากสถานีโทรทัศน์เวียดนาม ทำการแข่งขันตั้งแต่วันที่ 25 กรกฎาคม–1 สิงหาคม พ.ศ. 2558 เจ้าภาพการแข่งขันคือบั๊กนิญ ประเทศเวียดนาม
6 ทีม ที่มีการกำหนดให้มีส่วนร่วมในการแข่งขัน
อนุสาวรีย์แห่งชาติ (อินโดนีเซีย)
อนุสาวรีย์แห่งชาติ (, ย่อเป็น โมนัซ) เป็นหอคอยสูง 132 เมตร (433 ฟุต) กลางจัตุรัสเมอร์เดกา ในจาการ์ตากลาง สื่อถึงการต่อสู้เพื่อเอกราชของชาวอินโดนีเซีย มีฐานะเป็นอนุสาวรีย์ประจำสาธารณรัฐอินโดนีเซีย เพื่อเป็นอนุสรณ์แก่การประกาศอิสรภาพของชาวอินโดนีเซีย
การก่อสร้างเริ่มต้นในปี ค.ศ. 1961 ภายใต้การควบคุมของซูการ์โน ประธานาธิบดีอินโดนีเซีย หอคอยเปิดใช้งานอย่างเป็นทางการเมื่อปี ค.ศ. 1975 โดยยอดหอคอยหล่อด้วยเปลวทอง อนุสาวรีย์เปิดให้บริการทุกวัน ตั้งแต่เวลา 08.00-15.00 น. ตามเวลาท้องถิ่น (UTC+7) วันที่หอคอยปิดทำการคือวันจันทร์สุดท้ายของแต่ละเดือน
เอาดีคัพ 2015
เอาดีคัพ 2015 เป็นครั้งที่ 4 ของ เอาดี้คัพ, ทัวร์นาเมนต์ฟุตบอลแข่งขันกันเพียงสองวันนั้นที่มีสี่ทีมและจะมีการลงเล่นที่ อัลลิอันซ์อาเรนา ใน มิวนิค, ประเทศเยอรมนี. โดยจะเป็นเจ้าภาพจัดการแข่งขัน เอาดีคัพ 2009 ทีมชนะเลิศ บาเยิร์นมิวนิก, ทีมชนะเลิศยูฟ่าแชมเปียนส์ลีก ปี 2014 เรอัล มาดริด, แชมป์อิตาลี 18 สมัย มิลาน, และ เอฟเอคัพ#ผลโดยทีม 8 สมัย และชนะเลิศยูฟ่าคัพสองสมัย ทอตนัม ฮอตสเปอร์, ของลอนดอนเหนือ.การแข่งขันได้นำรูปแบบของการแข่งขันแพ้คัดออกแบบปกติมาใช้. โดยผู้ชนะของแต่ละสองนัดในวันแรกของการแข่งขันจะได้พบกับแต่ละทีมอื่นๆในเอาดีคัพ, ในขณะที่การพ่ายแพ้ของทั้งสองฝั่งจะได้ลงเล่นในนัดชิงอันดับที่สาม. ถ้วยรางวัลจะนำประกวดภายในสองวัน, แต่ละวันจะได้เห็นสองนัดลงเล่นแบบกลับไปกลับ.
"เวลาทั้งหมดเป็นเวลาท้องถิ่น (CEST; )."
เอาดีคัพ
เอาดี้คัพ เป็นทัวร์นาเมนต์ฟุตบอลปรีซีซั่นแข่งขันสองวันที่จัดขึ้นทุกๆสองปีที่มีสี่ทีม, และเปิดฉากที่ อัลลิอันซ์อาเรนา ใน มิวนิค, เยอรมนี, ก่อนที่จะเริ่มต้นฤดูกาลของ บุนเดสลีกา.
เอาดี้คัพจัดขึ้นเป็นครั้งแรกในปี ค.ศ. 2009 โดยได้รับการจัดและส่งเสริมโดยผู้ผลิตรถยนต์ เอาดี้ เพื่อเฉลิมฉลองครบรอบ 100 ปีของการค้าขายและได้รับรางวัลชนะเลิศโดยทีมเจ้าภาพ บาเยิร์นมิวนิก. ครั้งนั้นได้จัดขึ้นในสถานที่ของ ฟรานซ์-เบคเค่นเบาเออร์-คัพ, ซึ่งเกิดขึ้นในปี ค.ศ. 2007, ค.ศ. 2008 และ ค.ศ. 2010. ครั้งที่สองของเอาดี้คัพเกิดขึ้นในปี ค.ศ. 2011 และได้รับรางวัลทีมชนะเลิศโดยทีมจากสเปน บาร์เซโลนา. บาเยิร์น มิวนิก ชนะเลิศเอาดี้คัพของพวกเขาเป็นครั้งที่สองในปี ค.ศ. 2013 ด้วยการเอาชนะ 2–1 เหนือทีม แมนเชสเตอร์ ซิตี.
เอาดีคัพเป็นเจ้าภาพโดย บาเยิร์นมิวนิก, และ มิลาน เป็นทีมเดียวที่เข้าร่วมการแข่งขันในถ้วยเอาดีคัพทั้ง 3 ครั้ง. บาร์เซโลนา ถูกรับเชิญมาในปี ค.ศ. 2011 และได้รับรางวัลชนะเลิศในการมีส่วนร่วมในการแข่งขันของพวกเขา.
ถนนหม่อมเจ้าสง่างาม สุประดิษฐ์
ถนนหม่อมเจ้าสง่างาม สุประดิษฐ์ () เป็นถนนสายสั้น ๆ สายหนึ่งในท้องที่แขวงมีนบุรี เขตมีนบุรี กรุงเทพมหานคร มีขนาด 6 ช่องทางจราจร ไม่มีเกาะกลาง ระยะทางยาว 1,105 เมตร มีจุดเริ่มต้นจากถนนรามอินทรา มุ่งไปทางทิศตะวันออกเฉียงใต้ ผ่านลำรางบึงกระเทียม เข้าเขตนิคมอุตสาหกรรมบางชัน และไปสิ้นสุดที่ถนนเสรีไทยฝั่งตรงข้ามซอยเสรีไทย 60 (วัดบำเพ็ญเหนือ)
ถนนหม่อมเจ้าสง่างาม สุประดิษฐ์เดิมมีฐานะเป็นซอยรามอินทรา 78 (บึงกระเทียม) เป็นซอยขนาด 2 ช่องทางจราจร ต่อมาทางการได้ปรับปรุงและขยายเป็นถนน 6 ช่องทางจราจร มีชื่อเรียกกันทั่วไปว่า "ถนนบึงกระเทียม" ในปี พ.ศ. 2545 คณะกรรมการกลางตั้งชื่อถนน ซอย วงเวียน ทางแยกของเขตมีนบุรีเสนอให้ตั้งชื่อว่า "ถนนหม่อมเจ้าสง่างาม สุประดิษฐ์" เพื่อเป็นเกียรติแก่หม่อมเจ้าสง่างาม สุประดิษฐ์ ข้าหลวงรักษาราชการเมืองมีนบุรีและผู้ว่าราชการเมืองมีนบุรีพระองค์แรก กรุงเทพมหานครจึงอนุมัติให้ถนนสายนี้ใช้ชื่อดังกล่าว
คู่เขยคู่ขวัญ
คู่เขยคู่ขวัญ เป็นละครโทรทัศน์ไทย แนวโรแมนติกคอมเมดี้ ของ บริษัท ดาราวิดีโอ จำกัด บทประพันธ์โดย โสภี พรรณราย บทโทรทัศน์โดย ทองตรา กำกับการแสดงโดย สยาม สังวริบุตร
ทุกวันจันทร์-อังคาร เวลา 20.40 น. ทางสถานีโทรทัศน์สีกองทัพบกช่อง 7 ในปี พ.ศ. 2541ละครโทรทัศน์เรื่อง คู่เขยคู่ขวัญ เป็นเรื่องความรักของหนุ่มสาว 3 คู่โดยเรื่องราวเริ่มขึ้นเมื่อสองครอบครัวของนักธุรกิจชื่อดังในวงสังคมต้องการให้บุตรชายและบุตรสาวของพวกเขาได้เข้าพิธีแต่งงานเพื่อความก้าวหน้าในด้านธุรกิจของทางครอบครัวแต่เรื่องของหัวใจและการแต่งงานนั้นเป็นเรื่องยากที่จะฝืนและบังคับจิตใจกันได้แต่จากความต้องการและความรักของทางครอบครัวทำให้ฝาแฝดหนุ่มชยิน ชยันต์รวมถึงปิยนุชปานชีวา ชลิดาและ นพ. ภานุกรหนุ่มสาวทั้งหกคนนี้ต้องมาเกี่ยวข้องกันอย่างหลีกเลี่ยงไม่ได้ในเกมความรักและการจับคู่ครั้งนี้
http://70-90memory.blogspot.com/2013/10/1998.html
It girl
วลี It girl หมายถึงผู้หญิงสาวสวยงามนำสมัยที่มีดึงดูดทางเพศโดยไม่ต้องโอ้อวดใด ๆ วลีดังกล่าวเชื่อกันว่ากำเนิดขึ้นเป็นคำสแลงในสังคมอังกฤษชั้นสูงในรางศตวรรษที่ 20 ในยุคแรก การใช้คำว่า "it" ในบริบทนี้อาจสืบย้อนไปถึงเรื่องสั้นที่เขียนโดยรัดยาร์ด คิปลิง เมื่อ ค.ศ. 1904 ที่เขียนว่า "มันไม่ใช่ความงาม ดังนั้นถ้าจะให้พูด และก็ไม่จำเป็นต้องเป็นบทสนทนาดี ๆ มันก็แค่ It นี่แหละ" (It isn't beauty, so to speak, nor good talk necessarily. It's just 'It'.) ข้อความดังกล่าวกลายเป็นที่สนใจทั่วโลกใน ค.ศ. 1927 จากความโด่งดังของภาพยนตร์ของพาราเมาต์สตูดิโอส์เรื่อง "อิต" นำแสดงโดย คลารา โบว์ ต่อมา เอลินอร์ กลิน นักเขียนนวนิยายอังกฤษ ผู้เขียนหนังสือเรื่อง "It" และบทละครที่ยึดจากหนังสือดังกล่าว บรรยายว่า "ด้วยสิ่งนี้ (It) คุณชนะผู้ชายทุกคุณได้ ถ้าคุณเป็นผู้หญิง และคุณชนะผู้หญิงทุกคนได้ถ้าคุณเป็นผู้ชาย สิ่งนี้ (It) อาจเป็นได้ทั้งจิตใจและเสน่ห์ทางกาย" กลิน ผู้มีชื่อเสียงในฐานะนักประพันธ์หนังสืออื้อฉาวและขายดีเรื่อง "ทรีวีกส์" (Three Weeks) มักได้รับความชอบในฐานะเป็นผู้ประดิษฐ์แนวคิด "It Girl" ขึ้นมา แม้ว่าจะเกิดขึ้นก่อนหนังสือของเธอและภาพยนตร์ก็ตาม แต่เธอก็มีส่วนต่ออิทธิพลของการใช้วลีในวัฒนธรรมยุค 1920
เซมพิเทอร์นัล
เซมพิเทอร์นัล () เป็นสตูดิโออัลบั้มชุดที่ 4 โดยวงดนตรีเมทัลคอร์ชาวอังกฤษ บริงมีเดอะฮอไรซัน ออกจำหน่ายทั่วโลกเมื่อวันที่ 1 เมษายน พ.ศ. 2556 ผ่านอาร์ซีเอเรเคิดส์ ค่ายเพลงในเครือโซนี่ มิวสิค เอ็นเตอร์เทนเมนท์ และออกจำหน่ายในสหรัฐอเมริกาและแคนาดาเมื่อวันที่ 2 เมษายน พ.ศ. 2556 ผ่านเอพิทาพเรเคิดส์ เป็นอัลบั้มแรกที่มีจอร์แดน ฟิช อดีตสมาชิกวงวอร์ชิป (Worship) ตำแหน่งคีย์บอร์ด และเชื่อว่าเป็นอัลบั้มสุดท้ายที่มีโจนา ไวน์โฮเฟน มือกีตาร์ของวง เป็นเพราะเขามีความขัดแย้งกับทางวงที่กำลังจะเปลี่ยนไปในอัลบั้มนี้
วงได้แต่งและบันทึกอัลบั้มตลอดปี พ.ศ. 2555 "เซมพิเทอร์นัล" แสดงให้เห็นว่าดนตรีของวงมีหลากหลายอิทธิพลด้วยกัน ได้แก่ ดนตรีอิเล็กทรอนิกส์ ดนตรีแอมเบียนต์ และป็อป คำว่า "เซมพิเทอร์นัล" เป็นคำภาษาอังกฤษเก่า แสดงถึงแนวคิดของ "เวลาชั่วนิรันดร์" มีรากศัพท์มาจากคำภาษาละติน คือ "sempiternus" (มาจากการรวมคำว่า "semper" กับ "aeternum" เข้าด้วยกัน)
บิร์ซาน ซากีปอฟ
บิร์ซาน ซากีปอฟ (Birzhan Zhakypov; Біржан Жақыпов) นักมวยสากลสมัครเล่นชาวคาซักสถาน เกิดเมื่อ 7 กรกฎาคม พ.ศ. 2527 ที่ Ongtustik คาซักสถาน เขาติดทีมชาติคาซักสถานเข้าแข่งขันมวยสากลสมัครเล่นชิงแชมป์โลก และกีฬาเอเชียนเกมส์ เขาได้เหรียญทองแดงในมวยสากลสมัครเล่นชิงแชมป์โลก พ.ศ. 2548 และได้เหรียญทองใน พ.ศ. 2556 ซากีปอฟได้เหรียญเงินกีฬาเอเชียนเกมส์ 2 ครั้ง ใน พ.ศ. 2553 และ 2557 ซากีปอฟเข้าแข่งขันกีฬาโอลิมปิกทั้ง พ.ศ. 2551 และ 2555 แต่แพ้โจว ซื่อหมิง ไม่ได้เหรียญรางวัล
หยาง เซียงจ้ง
หยาง เซียงจ้ง (Yang Xiangzhong;楊 相中) เกิดเมื่อ 29 กันยายน พ.ศ. 2517 เป็นนักมวยสากลสมัครเล่นชาวจีน ติดทีมชาติจีนเข้าแข่งขันกีฬาโอลิมปิก 2 ครั้งใน พ.ศ. 2539 และ 2543 แต่ไม่ได้รับเหรียญรางวัล หยางเข้าแข่งขันกีฬาเอเชียนเกมส์ พ.ศ. 2541 และได้เหรียญเงินในรุ่นไลท์ฟลายเวท
สวง มงคลฤทธิ์
สวง มงคลฤทธิ์ (Swong Mongkolrit) เกิดเมื่อ 8 กุมภาพันธ์ พ.ศ. 2477 ที่กรุงเทพฯ เป็นนักมวยสากลสมัครเล่นชาวไทย ที่ติดทีมชาติไทยเข้าแข่งขันกีฬาโอลิมปิก พ.ศ. 2503 ที่ กรุงโรม ประเทศอิตาลี ในรุ่นไลท์เวลเตอร์เวท ซึ่งสวงแพ้นักมวยจากเกาหลีใต้ ตกรอบแรกเมื่อ 25 สิงหาคม พ.ศ. 2503 และเขายังได้เหรียญทองซีเกมส์ครั้งที่ 1 ที่ประเทศไทย พ.ศ. 2502 ในรุ่นไลท์เวลเตอร์เวทด้วย
น้ำมันแมคาเดเมีย
น้ำมันแมคาเดเมีย เป็นน้ำมันที่ได้จากการสกัดเนื้อแมคาเดเมีย ("Macadamia integrifolia") มีลักษณะเป็นของเหลวที่อุณหภูมิห้อง เมื่อนำไปกลั่นจะมีสีอำพันอ่อน ๆ และมีกลิ่นเหมือนถั่ว น้ำมันแมคาเดเมียมีโครงสร้างทางเคมีประกอบด้วยกรดโอเลอิก ประมาณ 60% กรดปาล์มิโตเลอิก 19% กรดไลโนเลอิก 1-3% และกรดอัลฟาไลโนเลนิก 1-2% และมีความคงตัวมากเนื่องจากมีไขมันไม่อิ่มตัวเชิงซ้อนต่ำ
น้ำมันแมคาเดเมียใช้เป็นน้ำมันประกอบอาหาร โดยเฉพาะในการผัดอาหารเพราะมีค่าความจุความร้อนสูง นอกจากนี้ยังมีกรดไขมันไม่อิ่มตัวเชิงเดี่ยวสูงถึง 85% และยังเก็บไว้ได้นาน ในเครื่องสำอางมีการใช้น้ำมันแมคาเดเมียเป็นสารให้ความชุ่มชื้นและช่วยบำรุงเส้นผม
ยุทธการที่กันไน
ยุทธการที่กันไน เป็นยุทธการสำคัญในสงครามพิวนิกครั้งที่สองซึ่งเกิดขึ้นเมื่อวันที่ 2 สิงหาคม 216 ปีก่อน ค.ศ. ในแคว้นปูลยาทางตะวันออกเฉียงใต้ของประเทศอิตาลี กองทัพคาร์เธจใต้การบังคับบัญชาของฮันนิบาลพิชิตกองทัพสาธารณรัฐโรมันที่ใหญ่กว่า ภายใต้การบังคับบัญชาของกงสุลลูกิอุส ไอมิลิอุส ปาอุลลุส (Lucius Aemilius Paullus) และกายุส เตเรนติอุส วาร์โร (Gaius Terentius Varro) ได้โดยเด็ดขาด ถือว่าเป็นความสำเร็จทางยุทธวิธีที่ยิ่งใหญ่ที่สุดครั้งหนึ่งในประวัติศาสตร์การทหาร ความปราชัยครั้งเลวร้ายที่สุดครั้งหนึ่งในประวัติศาสตร์โรมัน และเป็นการรบที่มีจำนวนผู้เสียชีวิตมากที่สุด เป็นรองแต่เพียงยุทธการที่อาเราซิโอเมื่อ 105 ปีก่อน ค.ศ.
หลังฟื้นฟูจากความสูญเสียที่แม่น้ำเตรบเบีย (218 ปีก่อน ค.ศ.) และทะเลสาบตราซีเมเน (217 ปีก่อน ค.ศ.) ฝ่ายโรมันตัดสินใจประจัญกับฮันนิบาลที่กันไน ด้วยกำลังพลโรมันและพันธมิตรราว 86,000 นาย ฝ่ายโรมันกระจุกทหารราบหนักในรูปขบวนลึกกว่าปกติ เมื่อฮันนิบาลใช้ยุทธวิธีตีโอบสองชั้น (double-envelopment) ซึ่งประสบความสำเร็จจนกองทัพโรมันถูกทำลายลงโดยสิ้นเชิง หลังความปราชัย กาปูอาและนครรัฐอิตาลีอื่นอีกหลายแห่งแปรพักตร์จากสาธารณรัฐโรมันไปเข้ากับคาร์เธจ
เมย์เฮม
เมย์เฮม () เป็นวงแบล็กเมทัลจากออสโล, นอร์เวย์ ก่อตั้งในปี 1984 มีสมาขิกดั้งเดิมคือเอสไตน์ ยูโรนิมัส อาร์เซธ์ (Øystein 'Euronymous' Aarseth) มือกีตาร์, ยอร์น 'เนโครบัดเชอร์' สตับเบรัด (Jørn 'Necrobutcher' Stubberud) มือเบส และเคอร์วิน แมนไฮม์ (Kjetil "Manheim") มือกลอง โดยในการอัดเสียงแรกของวง "เดธครัช" (Deathcrush) มีนักร้องนำชื่อ สเวน เอลิค คริสเตียนเซน (Sven Erik Kristiansen) ก่อนจะเปลี่ยนนักร้องนำใหม่เป็นเปอร์ "เดด" โฮลิน (Per "Dead" Ohlin) ที่ทำหน้าที่ทั้งแต่งเพลงและร้องนำ โดยในปัจจุบันนักร้องนำคือ อัตติลา ไซฮาร์ (Attila Csihar) ที่ผันตัวจากวิศวกรไฟฟ้าและครูสอนฟิสิกส์และคณิตศาสตร์ มาเป็นนักร้องนำ โดยเขายังเคยทำงานร่วมกับ "เดด" ในอัลบั้ม De Mysteriis Dom Sathanas อีกด้วย
วงเริ่มจากการอัดเทปเสียงในรูปของ EP โดยปราศจากค่ายเพลง จนภายหลัง "ยูโรนิมัส" ไปตั้งค่ายเพลงเอง คือ เดธไลค์ ไซเลินซ์ โปรดักชันส์ (Deathlike Silence Productions) เมย์แฮมสะสมชื่อเสียงจากการแสดงสดที่เล่นในรูปแบบใต้ดิน และการสร้างภาพลักษณ์ฉาวโฉดต่อกระแสแฟนเพลงด้วยการเผาโบสถ์ไม้นอร์เวย์หลายแห่ง รวมถึงการใช้ความรุนแรงกับสมาชิกในวง โดย"ยูโรนิมัส" มือกีตาร์ได้ถูกวาร์จ วิเคอร์เนสมือเบสคนใหม่และสมาชิกวงเบอร์ซัมฆาตรกรรม ในปี 1993 ก่อนออกอัลบั้มแรกของเมย์แฮมเล็กน้อย และการฆ่าตัวตายของ "เดด" ด้วยการใช้ลูกซองยิงเข้าที่ศีรษะของตน ภาพการตายของเขาถูกถ่ายโดย "ยูโรนิมัส" แล้วนำไปทำเป็นปกอัลบั้มคอนเสิร์ต Dawn of the Black Hearts ในปี 1991
เมย์แฮมได้ออกอัลบั้มแรก De Mysteriis Dom Sathanas ในปี 1994 ซึ่งได้รับการพิจารณาให้เป็นอัลบั้มที่มีอิทธิพลต่อวงการแบล็กเมทัลมากที่สุด โดยมีซิงเกิล Freezing Moon เป็นเพลงหลักของอัลบั้มที่ได้รับการโหวตให้เป็นหนึ่งในเพลงแบล็กเมทัลที่ดีที่สุด
ในปี 2007 เมย์แฮมได้รับรางวัลจาก Spellemannprisen ของนอร์เวย์ ในอัลบั้มที่ 4 Ordo Ad Chao สำหรับอัลบั้มเมทัลที่ดีที่สุด
คองเกรสโปแลนด์
ราชอาณาจักรโปแลนด์ ( ; , "Korolevstvo Polskoye", "Tsarstvo Polskoye", , , อาณาจักรซาร์โปแลนด์) มีชื่ออย่างไม่เป็นทางการว่า คองเกรสโปแลนด์ ( หรือ รัสเซียโปแลนด์) สถาปนาเมื่อ ค.ศ. 1815 หลังการประชุมใหญ่แห่งเวียนนา เป็นรัฐที่มีองค์การร่วมกัน (real union) ของโปแลนด์ส่วนรัสเซียกับจักรวรรดิรัสเซีย ค่อย ๆ รวมทางการเมืองเข้ากับรัสเซียตลอดห้วงคริสต์ศตวรรษที่ 19 เป็นส่วนหนึ่งของจักรวรรดิรัสเซียอย่างเป็นทางการใน ค.ศ. 1867 และสุดท้ายถูกแทนที่ด้วยฝ่ายมหาอำนาจกลางระหว่างสงครามโลกครั้งที่หนึ่งใน ค.ศ. 1915 ด้วยราชอาณาจักรผู้สำเร็จราชการโปแลนด์ซึ่งมีอยู่ตามทฤษฎี
ชื่ออย่างเป็นทางการของรัฐแห่งนี้คือ "ราชอาณาจักรคองเกรสโปแลนด์", โดยราชอาณาจักรโปแลนด์, ในบางโอกาสเรียกชื่ออย่างไม่เป็นทางการว่า "คองเกรสโปแลนด์".a ข้อตกลงดังกล่าวจัดทำขึ้นภายหลังความพ่ายแพ้จากการกบฏมกราคมเมื่อ ค.ศ. 1864, โดยลดสถานะจากราชอาณาจักรเป็นเขตการปกครองระดับจังหวัดของจักรวรรดิ์รัสเซีย. เปลี่ยนชื่อเป็นดินแดนวิสวา ("Privislinsky Krai"), โดยมีอ้างอิงแต่ไม่เป็นที่แน่ชัดเกี่ยวกับการปกครองดินแดนแห่งนี้ของคองเกรสโปแลนด์ (ดินแดนวิสวา) อย่างเป็นทางการ; บางช่วงเวลาจักรวรรดิเยอรมัน และ จักรวรรดิออสเตรีย-ฮังการีเข้าปกครองดินแดนดังกล่าวเพียงระยะสั้นๆ ระหว่างสงครามโลกในปีค.ศ. 1916 ได้แยกตัวเป็นราชอาณาจักรโปแลนด์ (รัฐหุ่นเชิดของจักรวรรดิเยอรมัน); และ ได้รับเอกราชในปี ค.ศ. 1918 หลังสิ้นสุดสงครามโลก ภายใต้ยุคสาธารณรัฐที่ 2:
มิซูโนะคอร์เปอเรชัน
มิซุโนะคอร์เปอเรชัน (; ) หรือที่รู้จักกันดีในชื่อ มิซุโนะ (Mizuno) ตราสินค้าผลิตภัณฑ์เครื่องกีฬาและอุปกรณ์กีฬาสัญชาติญี่ปุ่น มิซุโนะในปัจจุบันได้มีผลิตภัณฑ์กีฬาครอบคลุมในหลายชนิดกีฬา เช่น ฟุตบอล, กอล์ฟ, วอลเลย์บอล, เทนนิส, มวยสากล, ศิลปะการต่อสู้แบบผสมผสาน, มวยปล้ำ, กรีฑา, รักบี้, ยูโด, เทเบิลเทนนิส, แบดมินตัน, เบสบอล, สกี, จักรยาน, ว่ายน้ำ
มิซุโนะ ก่อตั้งขึ้นเมื่อปี ค.ศ. 1906 ที่เมืองโอซะกะ โดยพี่น้องตระกูลมิซุโนะ โดย ริฮะชิ มิซุโนะ และน้องชาย ริโซะ โดยเปิดเป็นร้ายขายของเบ็ดเตล็ดแบบตะวันตก จนกระทั่งในปี ค.ศ. 1913 ได้เริ่มต้นผลิตถุงมือเบสบอล ต่อมาในปี ค.ศ. 1933 ได้ผลิตไม้กอล์ฟ และในปี ค.ศ. 1941 ชื่อบริษัทได้เปลี่ยนไปเป็น มิซุโนะ จำกัด แต่ยังคงมีฐานผลิตอยู่ที่เดิม โรงงานของมิซุโนะในสหรัฐอเมริกาแห่งแรกตั้งขึ้นในลอสแอนเจลิสในปี ค.ศ. 1961 ซึ่งในช่วงนี้มิซุโนะได้บุกเบิกกิจการสู่สหรัฐอเมริกา โดยเป็นผู้สนับสนุนนักกีฬาประเภทลู่และลานหลายคน เช่น คาร์ล ลูวิส
ในปัจจุบัน มิซุโนะได้มีโรงงานผลิตอยู่ในหลายประเทศ เช่น เยอรมนี, ฝรั่งเศส, สาธารณรัฐประชาชนจีน, สกอตแลนด์ และฮ่องกง
สำหรับในแวดวงกอล์ฟระดับโลก มิซุโนะเริ่มผลิตผลิตภัณฑ์เกี่ยวกับกอล์ฟในปี ค.ศ. 1991 โดยมีเป้าหมายส่วนใหญ่เป็นกลุ่มผู้ชื่นชอบการเล่นกีฬา โดยเฉพาะกีฬากอล์ฟทั้งชายหญิงอายุ 30 ปีขึ้นไป และเป็นผู้ผลิตเหล็กให้กับ ไทเกอร์ วูดส์ นักกอล์ฟระดับโลกในการแข่งขันมาสเตอส์ทัวร์นาเมนต์ ในปี ค.ศ. 1996-97
ในประเทศไทย มิซุโนะมีร้านสำหรับจำหน่ายสินค้าโดยเฉพาะที่อาคารธนิยะพลาซ่า สีลม, อาร์ซีเอ และที่ชั้น 2 ห้างสรรพสินค้าเมกาบางนา
แคนนิเบิลคอปส์
แคนนิเบิลคอปส์ () เป็นวงเดทเมทัลสัญชาติอเมริกันจากบัฟฟาโล, นิวยอร์ก ก่อตั้งในปี 1988 สมาชิกวงประกอบด้วย ร็อบ แบเรตต์ (Rob Barrett ) มือริทึมกีตาร์, อเล็ก เวปสเตอร์ (Alex Webster) มือเบส, พอล มาซูร์ไกวิชซ์ (Paul Mazurkiewicz) มือกลอง, จอร์จ ฟิชเชอร์ (George Fisher) ร้องนำและ แพทริค โอ' ไบรอัน (Patrick O'Brien) มือกีตาร์หลัก
แนวเพลงและแรงบันดาลใจส่วนใหญ่ของสมาชิกในวงมาจากแนวเพลงแทรชเมทัล มีวงตัวอย่างอาทิ สเลเยอร์และ คลีเอเตอร์ รวมถึงวงเดทเมทัลเหมือนกันเช่น มอร์บิด เอนเจิล, ออทอพซี และเดท เนื้อหาเพลงส่วนใหญ่กล่าวถึงเนื้อหาแนวสยองขวัญ เช่นเลือด การฆาตรกรรม รวมถึงการทำภาพหน้าปกที่ปรากฏให้เห็นเป็นมนุษย์กับเลือด มีซิงเกิลที่โดดเด่นเช่น Hammer Smashed Face จากชื่ออีพีเดียวกัน ซึ่งได้รับความนิยมมากที่สุดเพลงหนึ่งของวง และเช่นเดียวกับ Make Them Suffer, I Cum Blood เป็นต้น
วงมีความโดดเด่นในเรื่องของการแสดงสดทั้งเสียงร้องอันดุดันและแข็งกร้าวของฟิชเชอร์ หรือที่เรียกว่า "Death growl" การใช้จังหวะกีตาร์ กลองและเบสที่รวดเร็วและหนัก โดยเวปสเตอร์ใช้เทคนิคการดีดเบส 5 สายด้วย 3 นิ้ว และการโขกศีรษะ (Headbanging) ของสมาชิกวงอย่างรุนแรงรวดเร็วเหมือนใบพัดลมที่กำลังหมุน
แคนนิเบิลคอปส์ ได้ออกอัลบั้มมาแล้ว 13 อัลบั้ม 2 บ๊อกซ์เซ็ต 4 วีดิโออัลบั้ม และอัลบั้มคอนเสิร์ตสด 1 อัลบั้ม วงได้รับคำวิจารณ์เชิงลบมากมาย มีการออกสื่อผ่านทางโทรทัศน์หรือทางวิทยุน้อยมาก นอกจากนี้ยังถูกแบนจากหลายประเทศ เช่น ออสเตรเลีย เยอรมนี รวมถึงรัสเซีย จากภาพลักษณ์ของเนื้อหาเพลงและการทำหน้าปกอัลบั้มที่รุนแรง โหดเหี้ยม แต่ถึงอย่างไรก็ดีในปี 2015 แคนนิเบิล คอร์พซ์ก็ถือเป็นวงเดทเมทัลที่สามารถขายอัลบั้ลทั่วโลกได้มากที่สุดตลอดกาล ด้วยยอดจำหน่ายกว่า 2 ล้านก๊อปปี้
ดัชชีวอร์ซอ
ดัชชีวอร์ซอ (; ; ) เป็นรัฐโปแลนด์ที่สถานปนาโดยนโปเลียน โบนาปาร์ตเมื่อ ค.ศ. 1807 ได้ยกดินแดนดัชชีให้ราชอาณาจักรปรัสเซียภายใต้สนธิสัญญาทิลซิต ดยุกแห่งดัชชีในฐานะพันธมิตรของนโปเลียนภายใต้ราชอาณาจักรร่วมประมุขคือ เจ้าชายเฟดเดอริก ออกุสตุสที่ 1แห่งแซกโซนี ภายหลังความพ่ายแพ้จากการการรุกรานรัสเซีย ต่อมากองทัพรัสเซียและปรัสเซียได้ผนวกดินแดนดัชชีจนถึง ค.ศ. 1815 ภายหลังการประชุมใหญ่แห่งเวียนนา ดัชชีมีสถานะรัฐกันชนระหว่างยุโรปกลางและยุโรปตะวันออกรวมถึงมีดินแดนบางส่วนในปัจจุบันได้แก่ลิทัวเนียและเบลารุส
ราชอาณาจักรโปแลนด์ (ค.ศ. 1916–1918)
ราชอาณาจักรโปแลนด์ () มีชื่ออย่างเป็นทางการว่า ราชอาณาจักรผู้สำเร็จราชการแผ่นดินแห่งโปแลนด์ (), เป็นโปแลนด์ หรือ รัฐหุ่นเชิดของจักรวรรดิเยอรมัน สถาปนาขึ้นระหว่างสงครามโลกครั้งที่ 1 พฤศจิกายน ค.ศ.1916 ได้จัดตั้งคณะรัฐบาลโดยสมเด็จพระจักรพรรดิเยอรมัน และ ออสเตรีย-ฮังการี ประกาศใช้รัฐธรรมนูญเมื่อ ค.ศ. 1917. ต่อมาคณะนายทหารชาวโปลปกครองประเทศ ภายหลังถูกเยอรมนีส่งทหารเข้าไปปลดปล่อยโปแลนด์ให้เป็นอิสระจากจักรวรรดิรัสเซียเมื่อ ค.ศ. 1915.
รัฐบาลเยอรมันได้ใช้นโยบายทางชนชาติที่เข้มงวด เช่น การขับไล่ชาวโปแลนด์ย้ายไปอาศัยในดินแดนบอลติกที่เยอรมันยึดครอง และ การขายทรัพย์สินของชาวโปลให้ชาวเยอรมันเพื่อแลกกับการย้ายไปตั้งถิ่นฐานโปแลนด์ ให้เหมือนกรณีของนโปเลียน โบนาปาร์ตเมื่อ ค.ศ. 1807 ได้ยกดินแดนดยุคแห่งวอร์ซอว์ให้ราชอาณาจักรปรัสเซียภายใต้สนธิสัญญาทิลซิต
ภายหลังการสงบศึกและสิ้นสุดสงครามโลกครั้งที่ 1 ดินแดนของราชอาณาจักรได้สถาปนาเป็นสาธารณรัฐโปแลนด์ที่ 2
ผู้ว่าราชการเยอรมันในวอร์ซอ, ผู้บัญชาการทหาร ปอลสกา ซีวา ซบรายนา — ฮันส์ ฮาร์ท ฟอน เบเซเลอร์ (1 ตุลาคม 1915 – 11 พฤศจิกายน 1918)
ผู้ว่าราชการโปแลนด์ของออสเตรีย-ฮังการี ที่เมืองลูบิน:
ธงชาติคองเกรสโปแลนด์
ธงชาติคองเกรสโปแลนด์ มิได้มีธงชาติของตนใช้อย่างเป็นทางการ แต่มีธงที่เกี่ยวข้องในวาระสำคัญดังนี้
ราชธวัชแห่งคองเกรสโปแลนด์ - ใช้เป็นธงพระอิสริยยศมหาราช"ซาร์แห่งรัสเซีย" ในฐานะ "ซาร์แห่งโปแลนด์" มีลักษณะเป็นธงพื้นสีขาว กลางธงมีตราแผ่นดิน ส่วนธงพระอิสริยยศมหาราชสำหรับเรือพระที่นั่ง มีลักษณะเดียวกับที่ได้กล่าวมาแต่เป็นธงพื้นสีเหลือง.
ธงชาติโปแลนด์ ถูกใช้ธงประจำทัพในระหว่างการกบฏพฤศจิกายน ถึง 7 กุมภาพันธ์ ค.ศ. 1831.
ธงเรือของราชอาณาจักรคองเกรส ได้รับอิทธิพลมาจากธงนาวีรัสเซีย เรียกว่า ธงเซนต์แอนดรูว์ ตามลักษณะการใช้งานกล่าวคือ
ธงนาวีสำหรับเรือพระที่นั่ง มีลักษณะเป็นธงกากบาทแนวทแยงมุมสีน้ำเงินบนพื้นขาว มีรูปตราแผ่นดินของคองเกรสโปแลนด์ในช่องสามเหลี่ยมที่ด้านต้นธง
ธงนาวี มีลักษณะเดียวกับที่ได้กล่าวมาข้างต้น กลางธงมีนกอินทรีในกรอบสี่เหลี่ยมข้าวหลามตัดสีเแดง
ธงค้าขาย และ เรือของราชอาณาจักรโปแลนด์ (ยุคคองเกรส) ในช่วงครึ่งแรกของคริสต์ศตวรรษที่ 19 โดยอยู่ภายใต้ความอารักขาของจักรวรรดิรัสเซีย มีลักษณะที่แตกต่างกันไปดังนี้.
ธงเรือสินค้าของบริษัทเชอร์สันเทรดคอมเพนี (Cherson Trade Company) ที่ขึ้นล่องตามแม่น้ำวิสวา มีลักษณะเป็นธงกากบาทแนวทแยงมุมสีน้ำเงินบนพื้นขาว มุมบนธงมีนกอินทรีในกรอบสี่เหลี่ยมสีเแดง..
ธงค้าขายของบริษัทแบล็กซีเทรดคอมเพนี (Black Sea Trade Company) ที่ขึ้นล่องตามทะเลดำ มีลักษณะเดียวกันกับธงที่ได้กล่าวมาข้างต้น แต่เป็นธงกากบาทแนวทแยงมุมสีแดง
ธงเรือยนต์"โปโลเนีย" มีลักษณะเป็นธงกากบาทแนวทแยงมุมสีแดงบนพื้นขาว กลางธงมีนกอินทรีในกรอบวงกลมสีเแดง
ตราแผ่นดินของคองเกรสโปแลนด์
ตราแผ่นดินของคองเกรสโปแลนด์ เป็นตราแผ่นดินของโปแลนด์ในสมัยภายใต้ราชอาณาจักรร่วมประมุขของจักรวรรดิรัสเซีย โดยมีลักษณะผสมของดินแดนทั้งสองผูกเข้าด้วยกันภายใต้มงกุฎแห่งโปแลนด์.
ตราแผ่นดินของราชอาณาจักรคองเกรส บังคับใช้อย่างเป็นทางการ ค.ศ. 1815 ในระยะหลังได้มีการดัดแปลงแก้ไขแบบตราเพิ่มเติมในปีค.ศ. 1832, 1842 และ 1858 ตามลำดับ ในเดือนกุมภาพันธ์ ค.ศ. 1869, ได้ยกเลิกการใช้ตราแผ่นดิน ภายหลังจากการลดสถานะจากราชอาณาจักรเป็นเขตการปกครองระดับจังหวัดที่ได้ปลี่ยนชื่อเป็นดินแดนวิสวา.
โรบอทยอดรัก
โรบอทยอดรัก เป็นละครโทรทัศน์ไทย จาก กำกับการตี ในเครือ เวิร์คพอยท์ เอ็นเทอร์เทนเมนท์ บทประพันธ์โดย เล่าเต็ง นำแสดงโดย คณิน ขัดติยา , ฑิฆัมพร  ฤทธิ์ธาอภินันท์ ออกอากาศทาง สถานีโทรทัศน์สีกองทัพบกช่อง 7
เอเชียนยูธเกมส์ 2017
"เอเชียนยูธเกมส์ 2013" () หรือ "เอเชียนยูธเกมส์ครั้งที่ 3" ซึ่งได้มีการคัดเลือกเจ้าภาพแล้วนั้นก็คือเมืองแฮมบันโตต้า,ประเทศศรีลังกา แต่ สภาโอลิมปิกแห่งเอเชีย (OCA) ได้ลงมติถอนศรีลังกาออกจากการเป็นเจ้าภาพ
ในวันที่ 15 มิถุนายน พ.ศ. 2555 ประธานสภาโอลิมปิกแห่งเอเชีย ชีก อาหมัด อัล ฟาฮัด อัล ซาบาห์ ได้ประกาศให้เมืองแฮมแบนโททาเป็นเจ้าภาพในครั้งนี้
คณะกรรมการบริหารของสภาโอลิมปิกแห่งเอเชีย (OCA) ประชุมครั้งที่ 66 ที่กรุงเตหะราน อิหร่าน เมื่อวันที่ 21 พฤษภาคม 2558 แถลงข่าวเป็นทางการว่า โอซีเอ ลงมติถอด ศรีลังกา ออกจากการเป็นเจ้าภาพกีฬาเอเชี่ยน ยูธ เกม ครั้งที่ 3 ที่กำหนดไว้ที่เมืองฮัมบันโตต้า ศรีลังกาในค.ศ.2017 ด้วยเหตุผลว่า รัฐบาลศรีลังกามีการแทรกแซงวงการกีฬา และกิจกรรมของคณะกรรมการโอลิมปิกแห่งศรีลังกา จนทำให้การเตรียมเป็นเจ้าภาพไม่เป็นไปตามแผนงานที่กำหนดไว้ 
สภาโอลิมปิกแห่งเอเชียได้ติดต่อกับอินโดนีเซียให้เป็นเจ้าภาพ เพื่อให้กีฬาเอเชี่ยนยูธเกมส์ ครั้งที่ 3 เป็นการทดสอบความพร้อมของอินโดนีเซีย ที่จะเป็นเจ้าภาพกีฬาเอเชี่ยนเกมส์ ครั้งที่ 18 ในปีถัดไป คือ ค.ศ.2018 แต่อินโดนีเซียยังไม่มีคำตอบ ซึ่งสภาโอลิมปิกแห่งเอเชียจะเลือกเจ้าภาพใหม่ในเดือนกันยายน 2558
พีดาเนียส ไดออสคอริดีส
พีดาเนียส ไดออสคอริดีส (; ; ประมาณ ค.ศ. 40 – ค.ศ. 90) เป็นแพทย์ นักเภสัชวิทยาและนักพฤกษศาสตร์ เกิดที่เมืองอนาซาร์บัสในอานาโตเลีย (ตุรกีในปัจจุบัน) ไดออสคอริดีสศึกษาวิชาแพทย์ที่กรุงโรมในรัชสมัยจักรพรรดินีโรและภายหลังทำงานเป็นศัลยแพทย์ในกองทัพ ทำให้เขาได้มีโอกาสเดินทางไปศึกษาสมุนไพรต่าง ๆ ทั่วทั้งจักรวรรดิ ประมาณปี ค.ศ. 50-70 ไดออสคอริดีสได้แต่งตำรา "De Materia Medica" ("ว่าด้วยเภสัชวัตถุ") ขึ้นมา 5 เล่ม กล่าวถึงสมุนไพรประมาณ 600 ชนิด ตำราชุดนี้ใช้เป็นแหล่งอ้างอิงอย่างกว้างขวางในการแพทย์ยุคโบราณและเป็นต้นแบบของเภสัชตำรับในปัจจุบัน
คาโรลัส ลินเนียสได้นำชื่อของไดออสคอริดีสไปตั้งเป็นชื่อของสกุลกลอย ("Dioscorea")
อี้ฉง
ตุนชินหวัง ซึ่งมีพระนามเดิมว่าอี้ฉง (23 กรกฎาคม ค.ศ.1831 - 18 กุมภาพันธ์ ค.ศ.1889) เป็นเจ้าชายในราชวงศ์ชิง
อี้ฉงเกิดในราชสกุลอ้ายซินเจว๋หลัว เป็นพระราชโอรสพระองค์ที่ห้าในจักรพรรดิเต้ากวง พระมารดาคือเสียงเฟย์ สกุลหนิ่วฮู่ลู่ พระองค์ถูกยกให้เป็นพระโอรสบุญธรรมของเจ้าชายเหมียนข่ายและได้สืบทอดตำแหน่งตุนชินหวังต่อจากพระบิดาบุญธรรม
ในปี ค.ศ. 1850 จักรพรรดิเต้ากวงสวรรคต เจ้าชายสี่อี้จู่ขึ้นครองราชย์เป็นจักรพรรดิเสียนเฟิง พระองค์มีบทบาทช่วยราชการพระเชษฐาเพียงเล็กน้อย จนในปี ค.ศ. 1861 จักรพรรดิเสียนเฟิงเสด็จสวรรคต พระองค์มีบทบาทในการช่วยกงชินหวังและซูสีไทเฮาในรัฐประหารซินโหย่ว สมัยถงจื้อปีที่สาม อี้ฉงได้เป็นเจ้ากองธงแมนจูขลิบเหลืองและรับราชการมาจนถึงสมัยจักรพรรดิกวงสู อี้ฉงสิ้นพระชนม์ในปี ค.ศ. 1889
ธรณีสาร
ธรณีสาร อยู่ในวงศ์ Phyllanthaceae เป็นไม้ยืนต้นขนาดเล็ก ลำต้นตรง ใบกลมคล้ายใบมะยม ดอกเดี่ยว แยกเพศ ดอกตัวผู้สีแดงขนาดเล็ก ดอกตัวเมียสีขาวหรือสีน้ำตาล ดอกห้อยใต้ใบ ใช้เป็นไม้ประดับ ใช้ต้นต้มน้ำดื่มเป็นยาแก้ปวดท้อง ในทางไสยศาสตร์ใช้ปลูกไว้กันภูตผี หรือประพรมน้ำมนต์
มายเฮริทิจ
มายเฮริทิจ () เป็นเว็บไซต์สำหรับค้นหา แบ่งปันและรักษาประวัติครอบครัว ซึ่งให้แพลตฟอร์มออนไลน์ โมบายล์และซอฟต์แวร์แก่ผู้ใช้ทั่โลก ผู้ใช้สามารถสร้างผังตระกูลออนไลน์ของตนได้ ค้นหาบรรพบุรุษในบันทึกประวัติศาสตร์หลายพันล้านชิ้น แบ่งปันและรักษารูปถ่ายและวิดีทัศน์ขณะค้นหาและเชื่อมต่อญาติใหม่
พรรคทวงคืนผืนป่าประเทศไทย
พรรคทวงคืนผืนป่าประเทศไทย (อักษรย่อ:ทป.) พรรคการเมืองที่ก่อตั้งตามรัฐธรรมนูญแห่งราชอาณาจักรไทย พุทธศักราช 2550 เมื่อวันที่ 12 ธันวาคม 2555 มีนาย ดำรงค์ พิเดช อดีตอธิบดี กรมอุทยานแห่งชาติ สัตว์ป่า และพันธุ์พืช เป็นหัวหน้าพรรคและนายธิติ กนกทวีฐากร เป็นรองหัวหน้าพรรค
โดยที่ทำการพรรคตั้งอยู่ที่ 706 ถนนโชคชัย 4 แขวงลาดพร้าว เขตลาดพร้าว กรุงเทพมหานคร ซึ่งได้มีพิธีเปิดที่ทำการพรรคเมื่อวันที่ 30 มกราคม 2556
พรรคทวงคืนผืนป่าประเทศไทยได้ส่งผู้สมัครลงรับเลือกตั้งครั้งแรกในการเลือกตั้งซ่อม ส.ส. กรุงเทพมหานคร เขต 12 (เขตดอนเมือง) แทนตำแหน่งที่ว่าง เมื่อวันอาทิตย์ที่ 16 มิถุนายน 2556 โดยทางพรรคได้ส่งนายวีระพล สุทธิพรพลางกูร โฆษกพรรคลงรับเลือกตั้งปรากฏว่านายวีระพลไม่ได้รับเลือกตั้งเพราะพ่ายแพ้แก่นาย แทนคุณ จิตต์อิสระ จาก พรรคประชาธิปัตย์
ในการเลือกตั้งทั่วไปเมื่อวันอาทิตย์ที่ 2 กุมภาพันธ์ 2557 พรรคได้ส่งผู้สมัครลงรับเลือกตั้งโดยได้รับหมายเลขคือ หมายเลข 29 แต่การเลือกตั้งครั้งนี้ได้ถูก กกต. ประกาศให้เป็นโมฆะ
• ดำรงค์ พิเดช 9 มกราคม พ.ศ. 2556 - ปัจจุบัน
• ธิติ กนกทวีฐากร 9 มกราคม 2556 - 3 กุมภาพันธ์ 2559
• วีระพล สุทธิพรพลางกูร 4 กุมภาพันธ์ 2559 - ปัจจุบัน
เอเชียนยูธเกมส์ 2021
เอเชียนยูธเกมส์ 2021 () เป็นการแข่งขัน เอเชียนยูธเกมส์ ครั้งที่ 4 จัดขึ้นที่ซูราบายา, ประเทศอินโดนีเซีย
เมื่อวันที่ 8 พฤศจิกายน พ.ศ. 2555 สภาโอลิมปิกแห่งเอเชียได้ประกาศให้เมืองซูราบายา, ประเทศอินโดนีเซียเป็นเจ้าภาพในครั้งนี้
ชมพูพันธุ์ทิพย์
ชมพูพันธุ์ทิพย์ (; ) เป็นพืชในวงศ์แคหางค่าง (Bignoniaceae) มีถิ่นกำเนิดในทวีปอเมริกากลางและอเมริกาใต้ เป็นต้นไม้ประจำชาติเอลซัลวาดอร์ หม่อมราชวงศ์พันธุ์ทิพย์ บริพัตรเป็นผู้นำเข้ามาปลูกในประเทศไทย เมื่อ ค.ศ. 1957 (พ.ศ. 2500)
ชมพูพันธุ์ทิพย์เป็นไม้ยืนต้นผลัดใบ ขนาดกลางถึงใหญ่ เรือนยอดรูปไข่หรือทรงกลม แผ่กว้างเป็นชั้น ๆ เปลือกต้นเรียบสีเทาหรือสีน้ำตาล เมื่ออายุมากเปลือกแตกเป็นร่อง กิ่งเปราะหักง่าย ใบเป็นใบประกอบรูปนิ้วมือ ใบย่อย 5 ใบ ก้านใบรวมยาว 5-30 เซนติเมตร ก้านใบย่อยยาว 0.5-2.5 เซนติเมตร ใบรูปขอบขนานหรือรูปไข่แกมรูปรี กว้าง 3-7 เซนติเมตร ยาว 7.5-16 เซนติเมตร ปลายใบแหลมหรือเรียวแหลม โคนใบมนหรือสอบ ขอบใบเรียบ แผ่นใบหนาสีเขียวเข้ม ดอกมีสีชมพูอ่อน ชมพูสดถึงสีขาว กลางดอกสีเหลือง ออกเป็นช่อแบบช่อกระจุกที่ปลายกิ่ง มีดอกย่อยจำนวนมาก โคนกลีบดอกเชื่อมติดกันเป็นหลอดปลายแยกเป็น 5 แฉก คล้ายรูปแตร ยาว 5-7 เซนติเมตร ดอกบานเต็มที่กว้าง 5-8 เซนติเมตร มักบานพร้อมกัน ร่วงง่าย ผลเป็นผลแห้ง แตกเป็นฝักกลม ยาว 15-30 เซนติเมตร เมื่อแก่แตกเป็น 2 ซีก เมล็ดแบนสีน้ำตาล มีปีก ขยายพันธุ์ด้วยการเพาะเมล็ดหรือตอนกิ่ง
ชมพูพันธุ์ทิพย์นิยมปลูกเป็นไม้ประดับเนื่องจากมีสีดอกที่สวยงาม ใบต้มแก้เจ็บท้องหรือท้องเสีย หรือตำให้ละเอียดพอกใส่แผล ลำต้นใช้ทำฟืนและเยื่อใช้ทำกระดาษได้
ที่มหาวิทยาลัยเกษตรศาสตร์ วิทยาเขตกำแพงแสน จังหวัดนครปฐม ในช่วงต้นปีตั้งแต่เดือนมกราคมถึงมีนาคม ชมพูพันธุ์ทิพย์ที่ปลูกที่นั่นประมาณ 600 ต้นจะบานสะพรั่งเป็นสีชมพูงดงาม และได้มีการจัดเป็นงานเทศกาลท่องเที่ยวประจำทุกปี
รามา สเปลล์เช็ก
รามา สเปลล์เช็ก () หรือเรียกอย่างไม่เป็นทางการว่า "เวิร์ดรามา" เป็นโปรแกรมประมวลคำ ทำงานบนเอ็มเอสดอส สร้างขึ้นโดยชมรมไมโครคอมพิวเตอร์โรงพยาบาลรามาธิบดี นำโดยนายแพทย์ทวีศักดิ์ จันทร์วิทยานุชิต
รามา สเปลล์เช็ก พัฒนาโดยนายแพทย์ทวีศักดิ์ จันทร์วิทยานุชิต เมื่อ พ.ศ. 2528 โดยเริ่มพัฒนาให้ใช้งานกับเครื่องไมโครคอมพิวเตอร์แอปเปิล II แต่ในขณะนั้น ความนิยมใช้เครื่องไมโครคอมพิวเตอร์แอปเปิล II เริ่มเสื่อมลง จึงได้หยุดการพัฒนาไว้ชั่วคราว
ต่อมาในปี พ.ศ. 2532 นายแพทย์ทวีศักดิ์ฯ ได้เริ่มเขียนโปรแกรมตรวจคำสะกดภาษาไทยบนเครื่องไมโครคอมพิวเตอร์ IBM PC แต่ยังขาดส่วนของโปรแกรมแก้ไขข้อความอยู่ จึงได้นำโปรแกรม เวิร์ดรามา (WordRama) สำหรับเครื่อง IBM PC ของชมรมไมโครคอมพิวเตอร์โรงพยาบาลรามาธิบดี ซึ่งยังไม่เคยออกแผยแพร่ นำมาตัดความสามารถบางส่วนออก และเพิ่มความสามารถในการตรวจคำสะกดภาษาไทย โดยคาดหวังว่าจะพัฒนาเสร็จสิ้น และนำออกแสดงในงานฉลองครบรอบ 20 ปี โรงพยาบาลรามาธิบดี ในเดือนพฤษภาคม พ.ศ. 2532 แต่ไม่สามารถพัฒนาเสร็จได้ทันเวลา
ต่อมาในเดือนกรกฎาคม พ.ศ. 2532 ได้ออกรุ่นสดสอบ โดยสามารถใช้งานได้กับการ์ดแสดงผลแบบโมโนโครมที่ดัดแปลงใส่รอมอักขระภาษาไทยลงไป หรือการ์ดภาษาไทย แสดงผลภาษาไทยได้ 7 บรรทัด ในภาวะข้อความ ในช่วงเดียวกันนี้ ทางมหาวิทยาลัยจุฬาลงกรณ์ ได้เผยแพร่โปรแกรมประมวลผลคำ ซียูไรเตอร์ โดยโปรแกรมนี้มีการแสดงผลในภาวะกราฟิก ซึ่งมีข้อดีคือไม่ต้องใช้การ์ดภาษาไทยในการแสดงผล ในเดือนกันยายน พ.ศ. 2532 นายแพทย์ทวีศักดิ์ฯได้ชวน นายดาวุด สุมานะนันท์ เข้ามาช่วยพัฒนาให้โปรแกรม รามา สเปลล์เช็ก ให้สามารถแสดงผลในภาวะกราฟิกบนการ์ดแสดงผลแบบ Hercules โดยพัฒนาเสร็จในเดือนพฤษจิกายน พ.ศ. 2532
ในเดือนมกราคม พ.ศ. 2533 ได้พัฒนาให้สามารถแสดงผลในภาวะกราฟิกกับการ์ดแสดงผลแบบ VGA โดยมีนายวิโรจน์ ลาภไพบูลย์พงศ์ เป็นผู้รับอาสาพัฒนา
ต่อมาในปี พ.ศ. 2537 ชมรมไมโครคอมพิวเตอร์โรงพยาบาลรามาธิบดีได้แผยแพร่รุ่น 2.1 (RMSC 2.1) ซึ่งเกิดจากการร่วมมือกันระหว่างนายแพทย์วิโรจน์ ลาภไพบูลย์พงศ์ ผู้พัฒนาส่วนของโปรแกรมแก้ไขข้อความ และอาจารย์ชูเกียรติ แสงมณี ผู้พัฒนาโปรแกรมอลงกต เป็นผู้พัฒนาในส่วนของการพิมพ์
รัตนาวดี
รัตนาวดี เป็นนวนิยายจากปลายปากกาของ ว.ณ ประมวญมารค (นามปากกาของ พระเจ้าวรวงศ์เธอ พระองค์เจ้าวิภาวดีรังสิต) โดยนวนิยายเรื่องนี้เป็นเรื่องสุดท้ายในชุดนวนิยายไตรภาคซึ่งอีก 2 เรื่องคือ ปริศนา และ เจ้าสาวของอานนท์
หม่อมเจ้ารัตนาวดี รัชนิกูลสูงศักดิ์ ขนิษฐาองค์เดียวของหม่อมเจ้าพจน์ปรีชาได้เสด็จประพาสยุโรปกับคุณสร้อยแม่นม ด้วยความหวังว่าจะได้รับการต้อนรับอย่างดีจากหม่อมเจ้าดนัยวัฒนา ข้าราชการหนุ่มประจำสถานทูตไทยแห่งกรุงลอนดอน ผู้เป็นเพื่อนของท่านชายพจน์ แต่เมื่อเธอก้าวลงมาจากเรือบินด้วยสีหน้าอันยิ้มแย้มกลับได้รับการต้อนรับผ่านทางจดหมายของท่านชายดนัยที่พูดขอโทษขอโพยต่างๆนาๆที่ไม่สามารถไปรับเธอได้เนื่องจากอยู่ในระหว่างฮอลิเดย์ที่ Scotland ทำให้ท่านหญิงรัตนาวดีโกรธมากและคิดจะแก้แค้นท่านชายดนัยให้สมกับที่ท่านได้ทำกับเธอเอาไว้
เมื่อท่านชายได้กลับมายังกรุงลอนดอนก่อนกำหนดเพื่อที่จะไปรับท่านหญิงรัตนาวดีไปเที่ยวนั้น ท่านชายก็ได้พบกับท่านหญิงรัตนาวดีโดยบังเอิญที่แฟลตของท่าน และได้สัมผัสถึงรสชาติแห่งความรักเมื่อเขาได้เห็นเธอ คงจะเป็นเรื่องดีทีเดียวถ้าหากท่านจะแนะนำตัวแบบแมนๆให้ท่านหญิงได้ทราบว่าเขาเป็นใคร และพาเธอกินอาหารหรูๆซักสองสามมื่อ พาไปเที่ยวชมสถานที่ต่างๆซักสองสามแห่ง ท่านหญิงและเขาคงจะลงเอยกันได้ดีภายในไม่ช้า เพราะเขาทั้งคู่ก็สมกันดี แต่ความจริงไม่ได้สดใสเช่นนั้นนะซี ก็จะให้ทำเช่นไรละในเมื่อเทพธิดาตัวน้อยของท่านกลับคิดว่าท่านเป็นนายเล็กมหาดเล็กของท่านชายดนัยนัย จึงต้องทำให้ท่านชายตกกระไดพลอยโจนไปเป็นผู้นำท่านหญิงท่องเที่ยวในฐานะของนายเล็กซะงั้น
ในระหว่างการท่องเที่ยวทั่วยุโรปความรักของท่านก็ดูไปได้ดี แถมท่านหญิงยังมีท่าทีที่ไม่รังเกียจนายเล็กคนนี้เสียด้วย ความรักอันแสนพิศวงที่เทวดาบรรจงปรุงแต่งขึ้นอย่างงดงามท่ามกลางความหนาวของยุโรปจะเป็นอย่างไร...
"รัตนาวดี" ถูกนำมาสร้างเป็นภาพยนตร์และละครโทรทัศน์มาแล้ว 3 ครั้ง โดยครั้งแรกในรูปแบบภาพยนตร์ในปี พ.ศ. 2528 โดย ไฟว์สตาร์โปรดักชั่น กำกับการแสดงโดย รุจน์ รณภพ นำแสดงโดย จารุณี สุขสวัสดิ์ รับบทท่านหญิงรัตนาวดี และ เกรียงไกร อุณหะนันท์ รับบทท่านชายดนัยวัฒนา ร่วมด้วย วรรษมน วัฒโรดม, กิติยา โลหะพรรณ , เอกลักษณ์ ยลระบิล , ศรินทิพย์ ศิริวรรณ 
ต่อมาในปี พ.ศ. 2531-32 กลับมาทำเป็นละครโทรทัศน์ทาง ช่อง 3 โดย วรายุฑ มิลินทจินดา นำแสดงโดย ขวัญฤดี กลมกล่อม รับบทท่านหญิงรัตนาวดี และ เกรียงไกร อุณหะนันท์ พระเอกจากฉบับภาพยนตร์ซึ่งได้กลับมารับบทท่านชายดนัยวัฒนาอีกครั้งและเป็นละครเรื่องแรกที่ไปถ่ายทำต่างประเทศจริงๆ โดยถ่ายทำที่ประเทศฝรั่งเศส กำกับการแสดงโดย อดุลย์ ดุลยรัตน์
และในปี พ.ศ. 2558 ศรีคำรุ้งโปรดักชั่นได้นำรัตนาวดีกลับมาสร้างเป็นละครโทรทัศน์อีกครั้ง นำแสดงโดย กรรณ สวัสดิวัตน์ ณ อยุธยา รับบทท่านชายดนัยวัฒนา และ ญีน่า ซาลาส รับบทท่านหญิงรัตนาวดี ออกอากาศทางช่อง พีพีทีวี